Desničar poručio izbeglicama: Prelazak granice je loša ideja\nKako je danas objavio američki portal Dejli koler, Torockaj, lider Pokreta mladih 64 županije, koji se smatra za jednog od idejnih tvoraca podizanja ograde na granici Mađarske i Srbije, poslao je jasnu poruku u video spotu snimnjenom poput akcionog filma i postavljenom na jutjubu, da "ilegalnim migrantima neće biti dozvoljeno da prljaju njegovo netaknuto mesto".\n"Mađarska je loš izbor. Ašotalom je najgori. Ukoliko izbeglice zaista žele da stignu u Nemačku mogu putovati kroz Hrvatsku i Sloveniju, sa mapom na Guglu koja im pomaže u pokazivanju puta", naveo je lider Pokreta mladih 64 županije.\nU video spotu je onda prikazana akciona, filmska scena uz muzičke efekte dok Torockaj prikazuje motocikliste, helikoptere, pa čak vojnike na konju kako patroliraju predelom na jugu Mađarske i kontrolišu da li ima ilegalnih ulazaka izbeglica na teritoriju njegove zemlje.\nTorockaj je dodao da u njegovom mestu do četiri hiljade stanovnika "ne samo da je vojska na sceni, već naoružani čuvari polja i civilni stražari".\nOn je podsetio da je od 15. septembra, u Mađarskoj, ilegalni prelaz granice "zločin".\n"Od sada, granice Mađarske su zaštićene ogradom koja se stalno gradi, sa na hiljade policajaca i mađarske vojske. Oni uhvaćeni u ilegalnog prelasku mogli da se nađu u zatvoru", upozorio je Torockaj.


Kurs keramike - Bulevar Umetnosti\nIntenzivni kurs na grnčarskom točku\nOvaj vid edukacije okrenut je prevashodno savlađivanju tehnika potrebnih za samostalan rad i izradu predmeta na grčarskom točku. Intenzivan rad na grčarskom točku u grupi od maksimalno tri polaznika i individualni pristup svakome od polaznika omogućavaju da sa lakoćom i vešto savladate osnove ovog drevnog zanata. Na ovom kursu za kratki vremenski period bićete u mogućnosti da samostalno izrađujete predmete na grnčarskom točku. Ovaj vid edukacije dostupan je u Beogradu (Novi Sad, uskoro...).\nBulevar Umetnosti Vas poziva na novi vid edukacije u keramici koncipiran kao mini kurs sastavljen od 4 časa, u okviru kojih ćete imati priliku da se upoznate sa tehnikama ručne izrade predmeta od keramike. Kurs se preporučuje apsolutnim početnicima koji nisu imali iskustva sa radom u keramici. Edukacija je prilagođena svim uzrastima. Ovaj vid edukacije dostupan je u Beogradu i Novom Sadu.\nOvaj tip edukacije namenjen je roditeljima koji žele da, u okviru jednodnevne radionice, zajedno sa svojom decom, naprave nešto na grnčarskom točku ili tehnikom ručne izrade i upoznaju se sa procesom izrade predmeta od keramike. Ovaj vid edukacije dostupan je u Beogradu (Novi Sad, uskoro...)\nOriginalan način za proslavu rođendana Vašeg deteta - radionica keramike za mališane. U našem moderno opremljenom i klimatizovanom prostoru sa stručnim edukatorima, učinićemo rođendan Vašeg mališana nezaboravnim iskustvom. Ovaj vid edukacije dostupan je u Beogradu (Novi Sad, uskoro...)


Tokom dana stiže MMR vakcina u niški Dom zdravlja\nBeta 26. juna 2018. 15:00\nMinistarstvo zdravlja dostaviće do kraja dana Domu zdravlja u Nišu 1.000 doza MMR vakcine (protiv morbila, zauški i rubeola), rečeno je agenciji Beta u toj zdravstvenoj ustanovi.\n„Već tokom sutrašnjeg dana sva deca koja su kalendarom vakcinacije predvidjena za vaksinisanje moći će da prime MMR vakcinu“, kazali su u Domu zdravlja.\nPrema rečima lekara, Niš sada prednjači po broju dece koja se vakcinišu MMR vakcinom.\n„Obuhvat vakcinacije iznosi 108,5 procenata, zbog toga što su vakcinu ove godine primila i ona deca koja nisu vakcinisana prethodnih godina, kada je to kalendar vakcinacije predvidjao“, naveli su u niškom Domu zdravlja.\nVeće interesovanje roditelja za vakcinaciju dece, dodali su lekari, uzrokovalo je to da sve doze MMR vakcine ovog meseca budu potrošene.\nPrema podacima Instituta za javno zdravlje Srbije „Dr Milan Jovanović Batut“ od malih boginja u Nišu do sada je obolelo 1.230 ljudi, a u Srbiji 5.598. Zbog komplikacija morbila u Srbiji je umrlo 15 osoba.\nBG: Dve osobe lakše povređene u dve saobraćajne nezgode\nProtest u Beogradu, građani potpisuju ‘Sporazum sa narodom’, Prelević:…\nKesić: Neizdrživa situacija u Srbiji, sistematsko i grubo…


Grenel je prenio i poruku predsednika Donalda Trampa srpskoj zajednici u Viskonsinu da je sporazum iz Vašingtona bio težak i da su uzbuđeni zbog njegove primjene.\nodsjetio je na poziv koji je predsjednik Srbije Aleksandar Vučić uputio Trampu da posjeti Beograd.\n- Predsjednik je rekao ići ću, pošto pobjedim na izborima, ići će kao predsejdnik SAD - prenio je Grenel, prenosi Kosovo onlajn.\n- Rekao sam obema stranama da imamo puno političkih tema za razgovor i možemo da nastavimo da se svađamo oko simbolike i politike još 20 godina, ali hajde da uradimo nešto što Tramp radi najbolje, a to je rast ekonomije. Dajmo nadu mladim ljudima u regionu da mogu da ostanu tu, a ne da idu u Mađarsku ili Njemačku. Dovedimo neke američke, evropske kompanije na Balkan - kazao je Grenel.\nGrenel u bolnici: Volim dosadnu krv, mrzim rak


Android revija » Mogućnost mobilnog plaćanja tokom Olimpijade u Londonu Mogućnost mobilnog plaćanja tokom Olimpijade u Londonu – Android revija\nKompanije “Samsung Electronics” i “Visa” su najavile da će “Samsung Galaxy S3” biti “Samsungov” olimpijski telefon tokom Olimpijade u Londonu 2012. godine, a posebna pogodnost će biti mogućnost mobilnog plaćanja.\nOgraničena serija ovih uređaja koja poseduje “Visa” aplikaciju za plaćanje putem mobilnog telefona, “Visa payWave”, naći će se na raspolaganju takmičarima i sudijama koje sponzorišu kompanije “Samsung” i “Visa”. Ta aplikacija omogućava kupovinu robe pomoću uređaja u nekoliko hiljada maloprodajnih objekata širom Londona.\n“Samsungov” olimpijski telefon za Olimpijadu u Londonu 2012. godine, opremljen je tehnologijom za visokofrekvencijsku komunikaciju kratkog dometa (Near Field Communication, NFC) koja se koristi za usluge plaćanja i predstavlja sledeći korak u partnerstvu dva globalna sponzora Olimpijskih igara, gde obe strane zajednički rade na tome da povećaju dostupnost komercijalnog plaćanja putem mobilnog telefona širom sveta.\nMogućnost mobilnog plaćanja tokom Olimpijade u Londonu was last modified: March 9th, 2013 by Goran Aničić\nLondon 2012NFColimpijadaSamsung ElectronicsVISA


Džambo džetovi postaju luksuzni avioni - Aviokarta.net\nVesti » Džambo džetovi postaju luksuzni avioni\nMožda je 65 miliona dolara vredan Gulfstream G650 vrhunac na tržištu privatnih mlaznjaka, ali on ne završava posao za milijardere koji bi leteti sa više od desetak putnika, piše Aleksander Džordž iz Wired online magazina.\nZbog toga se veliki bogataši okreću Airbusu i Boeingu, koji su više nego srećni što su dobili priliku da im prilagode svoje avione za privatne potrebe – pa čak i one širokotrupne koji mogu da prevezu stotine putnika.\nProizvođači komercijalnih aviona su počeli da menjaju redove sedišta ekonomske klase u svojim avionima sofama i zabavnim sadržajima još od kasnih devedesetih.\nNajnoviji uticaj milijardera iz Rusije, sa Bliskog istoka i Kine usmerili su fokus na ovaj deo poslovanja.\nOd kada je otvorio sektor za privatne avione 1997, Airbus je prodao preko 170 aviona.\nBoeing je počeo 1996 i do sada je isporučio 195 od 217 naručenih aviona.\nKoji je glavni razlog izbora Airbusa A380 ili Boeinga 747 umesto slabašnog Gulfstreama ili ili Bombardiera?\nPrema istraživanju Airbusa na tu temu (Billionaires Study) najbogatiji među nama vole da putuju sa članovima porodice i poslovnim saradnicima. (Ovo je posebno tačno za bliskoistočne naftne magnate)\nAli to ne znači da je opremanje džambo džeta za privatne potrebe uvek racionalna ekonomska odluka. Za neke, veći avion znači i luksuzniji, bolji. Zato su i Airbus i Boeing ne prodaju samo avione već nude i veliki izbor prilagođavanja koja se opciono nude kupcima da ih biraju prema svojim željama.\nKoliko bi jedan takav personalizovani avion mogao da košta? Proizvođači neće baš objaviti cenovnik, ali može se videti da se iznosi kreću od 80 miliona dolara za Boeing 737, 280 miliona dolara za Boeing 747-8 pa do 300 miliona dolara za Airbus A380.


Javno komunalno preduzeće “Vitkom” Vitez u prošloj godini je u nekoliko navrata prekršilo Zakon o javnim nabavkama. Preciznije, postupke nabavki robe i usluga nisu provodili u skladu sa ovim Zakonom.\nPlan javnih nabavki za 2020. donijeli su 10. juna prošle godine, a njegovim izmjenama planirane su nabavke u ukupnom iznosu od 586.550 KM: roba u iznosu od 478.000 KM, usluga od 100.550 KM i radova od 6.000 KM.\nIz JKP “Vitkom” su u 2020. proveli 40 postupaka javnih nabavki ukupne vrijednosti od 567.046 KM i to dva otvorena postupka ukupne vrijednosti od 334.631 KM, šest konkurentskih zahtjeva od 148.083 KM i 21 direktni sporazum od 84.333 KM, piše Žurnal.\nRevizori su utvrdili da je JKP “Vitkom” sklopilo ugovor za nabavku goriva sa “Hifa-Petrol” d.o.o. Sarajevo, kao sa najpovoljnijim ponuđačem. Međutim, revizijom putnih naloga za vozila utvrđeno je da su uprkos tome gorivo sipali na različitim benzinskim pumpama.\n“Radi se o kompenzacijama sa dobavljačem „BAPI“ d.o.o. Vitez, s kojim je JKP “Vitkom” u 2020. ostvarilo promet za nabavku goriva u iznosu od 19.454 KM bez provedenog postupka javnih nabavki”, ustanovili su revizori.\nNo, to nije sve. Odgovorne osobe iz preduzeća “Vitkom” su, također, zaključivale ugovore o djelu sa fizičkim licima za usluge koje su trebale biti predmetom javnih nabavki. Tako su sa osam lica zaključili ugovore o djelu za tekuće održavanje vozila, opreme za grijanje i radova na reciklažnom zemljištu u ukupnom iznosu od 8.175 KM, a da pritom nisu proveli postupak javne nabavke, iako je to bilo obavezno učiniti u skladu s članom 4. Zakona o javnim nabavkama.\nU skladu sa Zakonom o obligacionim odnosima, ugovori o djelu zaključuju se s ciljem da se obavi posao koji je kratkotrajne prirode. S obzirom na to da se u predmetnim slučajevima radilo o zaključivanju istih ugovora o djelu, u kontinuitetu, revizori nisu mogli potvrditi opravdanost zaključivanja ugovora o djelu za obavljanje poslova koji su sistematizovani Pravilnikom o radu i koji su u nadležnosti JKP.\n“Budući da se za dio poslova za koje su zaključeni ugovori o djelu u iznosu od 8.175 KM trebao provesti postupak nabavke u skladu sa Zakonom o javnim nabavkama, ne može se potvrditi opravdanost njihovog zaključivanja”, smatraju revizori.\nJKP “Vitkom” već godinama loše posluje, a osim nepravilnosti u javnim nabavkama, revizori su utvrdili još niz postupanja suprotno zakonskim i drugim propisima, o čemu će Žurnal posebno pisati.


Kako da radite čučnjeve bez bola u leđima? - Men`s Health\nKako da radite čučnjeve bez bola u leđima?\nUkoliko trenirate mišiće donjeg dela leđa i pokušavate da ih ojačate, a pritom i dalje osećate bol dok recimo radite čučnjeve, vrlo verovatno nije reč o vašoj slabijoj formi. U većini slučajeva dok radite čučanj bol dolazi usred pokušaja da telo stavite u poziciju za koje zapravo nije spremno. Stavljanje šipki sa opterećenjem na leđa će vam pomoći da se spustite u čučanj, ali to nije uvek dobra stvar.\nPročitajte i 6 eksplozivnih vežbi za trbušnjake\nPrevious Temelji za super snagu: 10 ključnih vežbi Entonija Džošue\nNext CROSSFIT: Top program od 10 treninga koje možete da odradite kod kuće


Na snazi mjere prvog stepena bezbjednosti zbog posjete Lavrova – Zvornik Danas\nNaslovna/VIJESTI/Društvo/Na snazi mjere prvog stepena bezbjednosti zbog posjete Lavrova\nBANJALUKA – Pripadnici Ministarstva unutrašnjih poslova /MUP/ Republike Srpske, povodom današnje posjete Srpskoj ministra spoljnih poslova Ruske Federacije Sergeja Lavrova, preduzeće mjere prvog, najvišeg stepena bezbjednosti na području Istočnog Sarajeva i Banjaluke da bi ova posjeta protekla u najboljem redu.\n„Predstavnike medija, druge subjekte i građane obavještavamo da je na području Banjaluke i Istočnog Sarajeva, kao i na trasi kretanja delegacije, zabranjena upotreba dronova“, navodi se u saopštenju.\n„Biće zabranjen rad nekim ugostiteljskim i drugim objektima na području Banjaluke i Istočnog Sarajeva, kao i Laktaša“, dodaje se u saopštenju.\nPolicijski službenici MUP-a Republike Srpske će i danas dok za tim postoji potreba, pregledati stanove, poslovne prostore i druge objekte koji se nalaze u blizini temelja srpsko-ruskog hrama, pa sa građani mole za razumijevanje i saradnju.\n„S obzirom da će se vršiti pregledi na ulazima, građanima se savjetuje da ne nose ruksake i torbe, te da obavezno ponesu identifikacioni dokument. Apelujemo da se građani pridržavaju uputstava Ministarstva i drugih institucija koje učestvuju u organizovanju posjete ministra spoljnih poslova Ruske Federacije“, navodi se u saopštenju.\nZabrna rada pojedinim objektima\nGradska uprava Banjaluka saopštila je da će danas u pojedinim dijelovima grada privremeno biti zabranjen rad ugostiteljskih i poslovnih objekata zbog posjete ministra spoljnih poslova Ruske Federacije Sergeja Lavrova.\nRad ugostiteljskim i poslovnim objektima biće zabranjen od 12.00 do 20.00 časova, a odnosiće se na objekte u 20 ulica na području grada i na Trg Republike Srpske.\nOva naredba donesena je na zahtjev Ministarstva unutrašnjih poslova /MUP/ Republike Srpske, a njeno sprovođenje će kontrolisati gradsko Odjeljenje komunalne policije uz asistenciju pripadnika MUP-a Srpske.\npolicija posjeta sergej lavrov\nDanas promjenjivo i veoma toplo\nMapa osvajanja ISIL-a do 2020: Od Španije do Kine\nVozač autobusa ispao iz autobusa i zadobio teže povrede


Sudovi u Srbiji po prikrivenom planu sprečavaju penzionere da dođu do pravde? - Balkanska\nSistemsko sprečavanje penzionera da dođu do pravde\nDa li sudovi u Srbiji po nekom prikrivenom planu sprečavaju penzionere da dođu do pravde. Na to osnovano ukazuju postupci sudova u Srbiji u kojima ne postoji nezavisnost i sloboda sudija i sudova. U tim postupcima sudovi krše odredbe Ustava Srbije, Zakona o OUP, Zakona o upravnim sporovima, Zakona o parničnom postupku i Zakona o PIO. Navodim primere postupanja sudova u Srbiji koji stručnu javnost a i penzionere oštećene smanjenjem penzija zbunjuju i ometaju da dođu do pravde.\n-Kliknite na sliku za punu veličinu-\nAutor je predsdnik Udruženja sindikata penzionisanih vojnih lica\nTags: JOVAN TAMBURIĆ, PENZIONERI, SUD, SUDSTVO, UDRUŽENJE SINDIKATA PENZIONISANIH VOJNIH LICA


Tumba hoće da pobeđuje, u Kruševcu mu je želja ispunjena, ali kako zadovoljiti ukuse navijača? – Naši u svetu\nTumba hoće da pobeđuje, u Kruševcu mu je želja ispunjena, ali kako zadovoljiti ukuse navijača?\nObjavljeno 11/10/19 u 07:00\n”Do baraža želimo da napravimo dodatnu selekciju igrača, ali i rezultat. Kada igram, hoću da pobedim, napravim dobar rezultat”, rekao je,između ostalog, selektor Ljubiša Tumbaković prilikom najnovijeg okupljanja reprezentacije Srbije.\nSinoć u Kruševcu, u prijateljskoj utakmici protiv Paragvaja, ova njegova želja je i ispunjena – ”Orlovi” su uspeli da trijumfuju rezulatom 1:0, a gol odluke je u 90.minutu postigao Aleksandar Mitrović, posle centaršuta Milana Rodića sa leve strane.\nOd 53. minuta reprezentacija Paragvaja je imala igrača manje na terenu zbog isključenja veziste Almirona i činilo se da naš tim to neće uspeti da iskoristi. Dugo je inicijativa ”Orlova” bila jalova, sve do pomenute akcije Rodić-Mitrović, koja je stvari dovela na svoje mesto, a Srbiju do nove pobede uoči kvalifikacionog dvoboja sa Litvancima za četiri dana u Viljnusu.\nMogla je Srbija i u prvom poluvremenu do vođstva, Ljajić je u 25. minutu pogodio prečku, Radonjić je petnaest minuta kasnije upropastio veliku priliku, a u finišu poluvremena Paragvajci su bili prilično opasni.\nU tom periodu im je i poništen jedan gol zbog prekršaja nad Kolarovom u našem kaznenom prostoru.\nIpak, navijači nisu u potpunosti zadovoljni igrom našeg tima, pogotovo jer je Srbija imala gotovo 40 minuta igrača više na terenu.\nU prilogu su neki od komentara sa Tvitera posle meča.\nAli Srbija bez Tadica kakva smo mi truba od ekipe #FSS\n— Misa_Salajica (@salajica) October 10, 2019\nAko je nečemu poslužila ova prijateljska utakmica sa selekcijom Paragvaja, tj. njihovim C timom, to je na kojih 15 igrača Srbija ne sme da računa, u narednom periodu. #fss #fssrbija #srbija\n— Milos Krstic (@MilosKrstic1) October 10, 2019\nMitar dao fazon 80% golova za repstaciju otkad igra za A tim…\n— Nikola (@TNikola94) October 10, 2019\nTerza trlja ruke.\n— d'un fiato (@Goran93S) October 10, 2019\nOvo je Handke prvo uradio kada je čuo za nagradu, “Drago mi je što se radujete zbog mene, a ne samo zbog Đokovića”\nU Portugalu ponovo noćni policijski čas: U 45 visoko rizičnih opština primenjivaće se…


Najmanje 3 osobe poginule, a više od 140 ranjeno u eksplozijama na bostonskom maratonu\nFBI predvodi istragu napada kojeg je Bijela kuća nazvala jasnim činom terora.\nAmerički federalni istražitelji rade na otkrivanju počinioca dvostrukog bombaškog napada koji se jučer desio na bostonskom maratonu, u kojem su najmanje 3 osobe poginule, a više od 140 ranjeno. FBI predvodi istragu napada kojeg je Bijela kuća nazvala jasnim činom terora.\nIstražitelji su pretražili jedan stan u predgrađu Bostona, i, kako se navodi, iznijeli su neke stvari iz tog stana. Niko još nije uhapšen, a vlasti ne komentiraju detalje vezane za moguće osumnjičene.\nNovinarka Glasa Amerike Carolyn Presutti je jutros javila da istražitelji rade u širokom području oko mjesta ekplozije, dok barikade postavljenje na ulicama onemogućavaju saobraćaj.\nAmerički predsjednik Barack Obama je jučer u televizijskom obraćanju rekao da će Sjedinjene države pronaći odgovorne za napade I izvesti ih pred lice pravde. Komesar bostonske policije Edward Davis je rekao da nije bilo nikakvih konkretnih obavještajnih podataka koji su upozoravali na napad, dok vlasti navode da još niko nije preuzeo odgovornost za napade.\nList Boston Globe, navodeći riječi dva policijska izvora, prenosi da je među žrtvama I jedan osmogodišnji dječak. Brojne žrtve su, kako se navodi, morale biti podvrgnute amputacijama.\nDo eksplozija je došlo nedugo nakon što su prvi u utrci u kojoj je sudjelovalo gotovo 27 hiljada trkača, prošli kroz traku cilja. Trka je odmah obustavljena, a suspendiran je i javni saopbraćaj u tom području.\nGlasnogovornik njujorške policije je saopćio da je grad New York odmah povećao mjere sigurnosti oko najposjećenijih područja, kao odgovor na bostonske eksplozije.I glavni grad Sjedinjenih Država, Washington, je povisio mjere bezbjednosti na najviši nivo.\nGradovi širom svijeta su takodjer nakon eksplozija u Bostonu pojačali mjere sigurnosti. U Britaniji, policija razmatra sigurnosne planove za londonski maraton u nedjelju, koji je sljedeći veliki međunarodni maraton.\nIstovremeno, strani lideri I vlade širom svijeta osuđuju napad u Bostonu. Generalni sekretar NATO saveza Anders Fogh Rasmussen je izrazio duboku šokiranost I uputio izraze sućuti. U svom saopćenju, on je rekao da je u mislima sa stanovnicima Bostona I cijelih Sjedinjenih država. Predsjedatelj Evropske unije Herman Van Rompuy je osudio, kako je rekao, gnusne napade, I izrazio uvjerenje da će odgovorni biti izvedeni pred lice pravde. Generalni sekretar UN-a Ban Ki Moon je izrazio žaljenje zbog ovog nasilnog čina, rekavši da su njegove dimenzije još tragičnije jer je izveden na događaju koji je okupio ljude iz cijelog svijeta u sportskom duhu I duhu harmonije. Pakistanski ured vanjskih poslova je osudio terorističke napade u Bostonu, rekavši da su vlada I narod Pakistana duboko šokirani I ožalošćeni tim činom.


Ministarka rudarstva i energetike Zorana Mihajlović izjavila je da će o projektu “Jadar” građani dati poslednju reč na referendumu i to nakon što u potpunosti budu upoznati sa svim činjenicama i rezultatima studija i ocenila da je namera pojedinaca koji se koriste lažima u vezi sa ovim projektom da unesu pometnju i šire paniku u javnosti.\n“Država je odgovorna, bićemo potpuno jasni i pokazaćemo sve činjenice. Još uvek ne znamo kakav će biti uticaj na životnu sredinu, jer studija nije završena. A priče o tome da će Mačva biti potopljena, da će Sava nositi otpad do Beograda nisu samo političke, to je i širenje panike", rekla je Mihajlović.\nPrema njenim rečima, jadarit je razvojna šansa, jer otvara mogućnost da imamo čitav lanac proizvodnje litijuma, litijumskih baterija i fabrike električnih vozila.\n“To je šansa da imamo u toj oblasti prosečne plate između 5.000 i 12.000 evra. Sve će biti javno objavljeno, a prema onome što do sada znamo je da će, ako se zato budemo odlučili, to biti rudnik sa podzemnom eksploatacijom, koristiće se nove tehnologije i veći deo će biti digitalizovan", istakla je Mihajlović, saopšteno je iz njenog kabineta.\nMihajlović je za TV Kurir rekla i da će Zakon o energetskoj efikasnosti i racionalnoj upotrebi energije i Zakon o korišćenju obnovljivih izvora energije omogućiti domaćinstvima da smanje potrošnju i troškove električne energije, ali i doprineti zdravijoj životnoj sredini i povećanju učešća energije dobijene iz obnovljivih izvora.\n“Naša vizija je da do 2040. godine veći deo električne i toplotne energije dobijamo iz zelenih izvora, solarnih elektrana, vetroparkova, hidroelektrana, biomase. Time ćemo direktno uticati na smanjenje emisije ugljen dioksida"., izjavila je Mihajlović.\nOna je, govoreći o kapacitetima u rudarskom sektoru u Srbiji, istakla da kada Ziđin bude otvorio rudnik Čukaru Peki ove godine, Srbija će biti drugi proizvođač bakra i zlata u Evropi.


U Partizanu najavili dužu pauzu za Sumu, a on igrao za reprezentaciju: PREOKRET ILI ČUDO?\nGoran 03/09/2021, 07:37\nSejduba Suma je ovog leta od otpisanog momka stigao do heroja Partizana, a mnogi navijači su se uplašili kada je zbog povrede napustio teren na samom startu utakmice protiv Santa Klare u plej-ofu za Ligu konferencija.\nDugo veziste iz Gvineje nije bilo u startnih 11 u ekipi Partizana. Počeo je revanš utakmicu protiv Santa Klare u Beogradu, iznudio je penal, a onda zbog povrede napustio teren. Igrao se 27. minut. Iz Partizana je stigla vest da je Sumi stradao mišić, da se pojavila ruptura i da ga čeka duža pauza.\nTo je svakako zabrinulo navijače Partizana, jer sa Sumom i bez njega crno-beli nisu ista ekipa. Ipak, izgleda da se dogodio preokret ili čudo.\nSejduba Suma odigrao je u sredu deset minuta za selekciju Gvineje u kvalifikacijama za Svetsko prvenstvo. Izgleda da se omaleni vezista oporavio što znači da bi već sredinom septembra mogao da se vrati u tim “parnog valjka”…\nPrevious article Na današnji dan poginuo je Dragan Mance\nNext article DRAGAN MANCE~LEGENDA I ZA MILION GODINA !!!


Ustavni sud još nije odlučio po njegovoj žalbi: Milan Knežević odslužio kaznu kućnog pritvora – Borba\nUstavni sud još nije odlučio po njegovoj žalbi: Milan Knežević odslužio kaznu kućnog pritvora\nDemokratski front obavještava javnost da je jedan od njegovih lidera, Milan Knežević, nakon devedeset dana provedenih u kućnom pritvoru, dobio uslovni otpust od strane Osnovnog suda, čime je kazna od četiri mjeseca, na koju je bio osuđen odlukom sudije Osnovnog suda, Željke Jovović, odslužena.\nDF istovremeno ističe činjenicu da su advokati Milana Kneževića još 3. aprila Ustavnom sudu podnijeli ustavnu žalbu na ovu odluku sudije Željke Jovović. Ali da izabrano Vijeće sve do danas nije odlučivalo po žalbi, što ponajbolje govori o „efikasnosti“ Ustavnog suda.\nPosebno kad je riječ o ugrožavanju ljudskih prava i sloboda u politički montiranim procesima.\nBez obzira na činjenicu što Milan Knežević i dalje ostaje pri stavu da se radilo o klasičnom primjeru političkog procesa, i politički motivisanoj presudi, on ovom prilikom mora istaći profesionalnost i korektnost službenika Ministarstva pravde, koji su bili konkretno zaduženi za nadzor izvršenja njegove kazne.\nNestorović: Ako treba da se razbolite, najbolje je sad da se razbolite, kada je virus relativno slab\nReagovanje Aleksandra Mijatovića: O mojoj krivici će se odlučivati u sudskom postupku


Austrija dobila novog kancelara - BIGportal.ba\n3 Decembra, 2021 3 Decembra, 2021 0113\nMinistar unutrašnjih poslova Austrije Karl Nehamer preuzima dužnost lidera Narodne partije i mesto kancelara Austrije.\nNehamer odlično poznaje OVP, pošto je bio generalni sekretar stranke, a i omiljen je među stranačkim kolegama.\nO tome govore činjenice da su koalicioni partner Zeleni i guverneri pokrajina iz redova narodnjaka prihvatili imenovanje Nehamera.\nVicekancelar i lider Zelenih Verner Kogle čak je već pohvalio da ima dobru radnu osnovu sa Nehamerom. Nehamer je kandidat kojeg žele “sive eminencije” u OVP, posebno guvernerka pokrajine Donja Austrija Johana Mikl Lajtner.\n“Potreban je novi start sa novim kancelarom koji ima sopstveni profil”, poručuju iz krugova OVP.\nGuverner pokrajine Gornja Austrija Tomas Štelcer već je najavio da će zatražiti da lider OVP bude i novi kancelar, a dosadašnji kancelar Aleksander Šalenberg zasigurno ne želi da preuzme stranku.\nU novoj rokadi mesto ministra unutrašnjih poslova mogla bi preuzeti Karoline Edštadler, koja je do sada bila ministarka bez portfelja zadužena za EU i ustavna pitanja. Šalenberg bi mogao da se vrati na mesto šefa diplomatije, a aktuelni ministar spoljnih poslova Mihael Linhart mogao bi biti ministar za evropska pitanja, odnosno ponovo upućen na neko ambasadorsko mesto.


Vašington uvodi sankcije Zaharovoj i protiv još 16 ruskih diplomata i biznismena - 02.06.2022, Sputnik Srbija\nVašington uvodi sankcije Zaharovoj i protiv još 16 ruskih diplomata i biznismena\nSjedinjene Američke Države uvode sankcije ruskim ministrima Vitaliju Saveljevu, Maksimu Rešetnjikovu, Ireku Fajzulinu, zameniku premijera Dmitriju Grigorenku... 02.06.2022, Sputnik Srbija\nNa spisku sankcija se nalazi ukupno 17 državljana Rusije.„Današnje sankcije usmerene su protiv... nekoliko istaknutih članova ruske vlade bliskih Putinu... Sergeja Roldugina“, navodi se u saopštenju Ministarstva.Roldugin se u saopštenju naziva „čuvarem ofšor bogatstva“ ruskog predsednika koji je više puta negirao da ima imovinu u inostranstvu.Ministarstvo finansija je dodalo da se sankcije uvode zajedno sa Stejt departmentom i Ministarstvom trgovine SAD.„Stejt department je uveo sankcije protiv pet predstavnika ruske oligarhije i elite, uključujući Mariju Zaharovu, portparola ruskog Ministarstva spoljnih poslova, Alekseja Mordašova, direktora ‘Severgrupe’ i jednog od najbogatijih ruskih biznismena, članova porodice i struktura povezanih sa oligarsima i elitom“, navodi se u saopštenju.Sankcije su takođe uvedene i protiv kompanije „Severstalj“ kao i za još 15 pravnih lica. Osim „Severstalja“, na spisku sankcija su i kompanije „Algoritm“, „Nord Gold PLC“ i „Severgrup“.Vašington je takođe uveo sankcije za sedam jahti, uključujući one koje su navodno povezane sa ruskim predsednikom Vladimirom Putinom, i tri aviona, dodaje se u saopštenju Ministarstva.Kako se navodi, pod sankcijama su jahte „Flying Fox“, „Madame Gu“ i „Nega“ koje plove pod zastavom Kajmanskih ostrva i u vlasništvu su ruskog biznismena Andreja Kostina, kao i jahta „Sea Rhapsody“ koja plovi pod zastavom Maršalskih ostrva, i jahte „Šelest“, „Graceful“ i „Olympia“, koje plove pod ruskom zastavom. Prema američkom Ministarstvu finansija, poslednje dve su povezane sa predsednikom Rusije Vladimirom Putinom.Sankcije su uvedene i za helikopter AS365 „Dauphin“ i avion A319 u vlasništvu ruskog biznismena i poslanika Andreja Skoča, kao i za poslovni mlaznjak BD700-1A10 „Global 6000“ u vlasništvu „Skyline Aviation SRL“. Jedna od sankcionisanih jahti („Madam Gu“) takođe je povezana sa Andrejem Skočom, saopštili su u Vašingtonu.Sankcije američkog Ministarstva finansija obično pretpostavljaju zamrzavanje imovine u jurisdikciji SAD i zabranu transakcija za fizička i pravna lica iz SAD. Ministarstvo je izdalo dozvolu koja daje rok do 31. avgusta za raskid poslovnih odnosa sa „Severstaljem“, a transakcije sa „Nord goldom“ su dozvoljene do 1. jula.\nsvet, sankcije, rusija, kriza u ukrajini\n16:40 02.06.2022 (Osveženo: 21:35 02.06.2022)\nSjedinjene Američke Države uvode sankcije ruskim ministrima Vitaliju Saveljevu, Maksimu Rešetnjikovu, Ireku Fajzulinu, zameniku premijera Dmitriju Grigorenku, biznismenima Alekseju Mordašovu i Godu Nisanovu, kao i portparolki ruskog Ministarstva spoljnih poslova Mariji Zaharovoj, saopštilo je Ministarstvo finansija SAD.\nNa spisku sankcija se nalazi ukupno 17 državljana Rusije.\n„Današnje sankcije usmerene su protiv... nekoliko istaknutih članova ruske vlade bliskih Putinu... Sergeja Roldugina“, navodi se u saopštenju Ministarstva.\nRoldugin se u saopštenju naziva „čuvarem ofšor bogatstva“ ruskog predsednika koji je više puta negirao da ima imovinu u inostranstvu.\nMinistarstvo finansija je dodalo da se sankcije uvode zajedno sa Stejt departmentom i Ministarstvom trgovine SAD.\n„Stejt department je uveo sankcije protiv pet predstavnika ruske oligarhije i elite, uključujući Mariju Zaharovu, portparola ruskog Ministarstva spoljnih poslova, Alekseja Mordašova, direktora ‘Severgrupe’ i jednog od najbogatijih ruskih biznismena, članova porodice i struktura povezanih sa oligarsima i elitom“, navodi se u saopštenju.\nSankcije su takođe uvedene i protiv kompanije „Severstalj“ kao i za još 15 pravnih lica. Osim „Severstalja“, na spisku sankcija su i kompanije „Algoritm“, „Nord Gold PLC“ i „Severgrup“.\nVašington je takođe uveo sankcije za sedam jahti, uključujući one koje su navodno povezane sa ruskim predsednikom Vladimirom Putinom, i tri aviona, dodaje se u saopštenju Ministarstva.\nKako se navodi, pod sankcijama su jahte „Flying Fox“, „Madame Gu“ i „Nega“ koje plove pod zastavom Kajmanskih ostrva i u vlasništvu su ruskog biznismena Andreja Kostina, kao i jahta „Sea Rhapsody“ koja plovi pod zastavom Maršalskih ostrva, i jahte „Šelest“, „Graceful“ i „Olympia“, koje plove pod ruskom zastavom. Prema američkom Ministarstvu finansija, poslednje dve su povezane sa predsednikom Rusije Vladimirom Putinom.\nSankcije su uvedene i za helikopter AS365 „Dauphin“ i avion A319 u vlasništvu ruskog biznismena i poslanika Andreja Skoča, kao i za poslovni mlaznjak BD700-1A10 „Global 6000“ u vlasništvu „Skyline Aviation SRL“. Jedna od sankcionisanih jahti („Madam Gu“) takođe je povezana sa Andrejem Skočom, saopštili su u Vašingtonu.\nSankcije američkog Ministarstva finansija obično pretpostavljaju zamrzavanje imovine u jurisdikciji SAD i zabranu transakcija za fizička i pravna lica iz SAD. Ministarstvo je izdalo dozvolu koja daje rok do 31. avgusta za raskid poslovnih odnosa sa „Severstaljem“, a transakcije sa „Nord goldom“ su dozvoljene do 1. jula.


Prijem za predstavnike boračkih organizacija povodom 30-og rođendana Republike Srpske\nPovodom 30. rođendana Republike Srpske načelnik Opštine Teslić Milan Miličević organizovao je prijem kojem su prisustvovali predstavnici svih teslićkih udruženja koja predstavljaju borce Vojske Republike Srpske. Radi se o četiri udruženja, čiji su predstavnici razgovarali o problemima sa kojim se susreću.\nNačelnik Miličević je istakao da je ovo odličan primjer kako u jednoj lokalnoj zajednici četiri različita udruženja zajedno rade na rješavanju zajedničkih problema.\n„Oni imaju različite stavove, različita razmišljanja, ali u fokusu njihovog djelovanja, djelovanja načelnika opštine, Opštinske uprave i Odjeljenja za boračko invalidsku zaštitu je samo jedno pitanje, a to je kako pomoći na najbolji i najkvalitetniji način bivšim pripadnicima Vojske Republike Srpske, odnosno teslićkih srpskih brigada. Nije dobro što imamo u Republici Srpskoj oko dvadeset različitih udruženja koja predstavljaju borce, što imamo nekoliko različitih sindikalnih organizacija, različitih udruženja penzionera itd. Sve je to podjela ljudi vjerovatno i zbog političkih razloga, što nije dobro. Mislim da nam svima treba da bude cilj da dostojanstveno dalje vodimo i čuvamo Republiku Srpsku. Najbolji način je napraviti jednu sveobuhvatnu organizaciju boraca Vojske Republike Srpske, u koju će se uključiti sva udruženja koja ih predstavljaju da bi zajedno rješavali njihove probleme, jer su tih devedesetih godina, kada je stvarana Republika Srpska, svi bili zajedno. Mislim da je to najbolja poruka za budućnost“, naglasio je Miličević.\nPredsjednik Opštinske boračke organizacije Teslić, Drago Čelarević, rekao je da su predstavnici boraca danas na sastanku sa načelnikom Miličevićem razgovarali o proslavi Dana Republike kao i o pravima boraca i boračkih kategorija.\n„Do sada smo imali zaista odličnu saradnju sa načelnikom opštine i nadam se da će ona biti nastavljena i u budućnosti. Ovim putem, borcima VRS i svim građanima koji 9. januar osjećaju kao svoj praznik, želio bih da čestitam Dan Republike i da ga u miru i zdravlju slavimo dugo godina. To je svakako dan kada treba da slavimo i kada treba da zaboravimo na mnoge nesuglasice, ali je svakako i dan kada treba da ukažemo na probleme i poniženje boraca, te na sramno povećanje boračkih dodataka od svega 8 feninga“, rekao je Čelarević.\nSavo Bubić, predsjednik Organizacije demobilisanih boraca I starješina VRS “Ostav” uputio je poziv svim borcima VRS, porodicama poginulih boraca, ratnim vojnim invalidima i svim ljudima dobre volje da u nedelju 9. januara uzmu svoje učešće na proslavi dana Republike Srpske koji će biti organizovan na Trgu srpskih boraca u Tesliću. On je dodao da su predstavnici boraca danas sa načelnikom Miličevićem razmijenili mišljenje o statusu boraca VRS kako na nivou opštine, tako i na republičkom nivou.\nNeđo Nikolić, predsjednik Udruženja veterana Odbrambeno – otadžbinskog rata, izjavio je da Boračka organizacija Republike Srpske ima svoje probleme na šta lokalna udruženja ne mogu da utiču, ali je naglasio odličnu saradnju na opštinskom nivou, te izrazio nadu da će u narednom periodu ona biti dodatno unaprijeđena. On je zahvalio načelniku na želji da se borimo za prava boraca i svih kategorija koje su proizašle iz Odbrambeno – otadžbinskog rata.\nNEWER POSTPetrović sa predstavnicima opština sa Kosova\nOLDER POSTFočaci veličanstveno čestitali tri decenije Republike Srpske


Od svih članica NS/FS BiH traži se da se striktno drže statuta! - Istinito.com - Ne budi ovca!\nPočetna > Aktuelno > FUDBALSKI SAVEZ RS POD LUPOM UEFA\n12. Oktobra 2019. 13. Oktobra 2019. Istinito1106Leave a Comment on FUDBALSKI SAVEZ RS POD LUPOM UEFA\nIako je UEFA prihvatila mišljenje Pravnog komiteta NS/FS BiH u pogledu statutarnih odredbi u vezi sa načinom na koji predsjedniku Fudbalskog saveza RS može da prestane mandat, i dalje traju pokušaji dijela članova Izvršnog odbora FSRS i delegata Skupštine FSRS da pod uticajem politike, na nelegalan način, preuzmu kontrolu nad Fudbalskim savezom RS.\nFudbalskom savezu Republike Srpske dostavljen je stav UEFA o pravnom mišljenju utvrđenom od strane Pravnog komiteta NS/FS BiH 21. avgusta ove godine, odnosno odluci Izvršnog odbora NS/FS BiH od 22. avgusta, kojom se prihvata mišljenje Pravnog komiteta NS/FS BiH.\nUEFA je ovim dokumentom potvrdila da glasanje o povjerenju protiv aktuelnog predsjednika FS RS ne može biti stavljeno na dnevni red vanredne sjednice Generalne skupštine FSRS, kako je to traženo od jednog dijela članova Izvršnog odbora FSRS. Statut NS/FS BiH ne predviđa takvu mogućnost i mandat predsjednika FSRS jedino može prestati pod uslovima koji su propisani članom 19. Statuta FSRS.\nNa bazi dostavljenog stava, vidljivo je da UEFA poštuje statutarne principe, kao i da osigurava harmonizaciju i stabilnost na svim nivoima NS/FS BiH, odnosno FSRS kao njene članice.\nFudbalski savez RS pozvao je sve članove organa i tijela NS/FS BiH i FSRS na striktno poštivanje Statuta, pravilnika i odluka NS/FS BiH i FSRS, kao i da se uzdrže od bilo kakvih oblika nestatutarnog postupanja.\nUprkos tome, dio ljudi iz Fudbalskog saveza RS nastavlja sa pritiscima i pokušajima da se aktuelni predsjednik FS RS Mile Kovačević smijeni ili primora na ostavku.\nIako je iz prethodnog vidljivo da ne postoji legalan i statutaran način za smjenu predsjednika, traži se podrška u institucijama sistema, kako bi Kovačević bio primoran da odstupi.\nTako je prije nekoliko dana Prosvjetna inspekcija obavijestila Fudbalski savez RS da će u ponedjeljak, 14. oktobra, pristupiti prinudnom izvršenju Rješenja kojim je od FS RS traženo da sazove sjednicu Izvršnog odbora FSRS na zahtjev dijela članova i to pod prijetnjom novčanim sankcijama!\nOvaj dopis je prosvjetni inspektor Tatjana Stojanac uputila FS RS 07. oktobra, uprkos činjenici da je sjednica Izvršnog odbora FSRS sazvana za 28. oktobar, što je objavljeno i na zvaničnom sajtu Saveza.\nJasno je da je cilj onih koji su se obratili Prosvjetnoj inspekciji da se pošto-poto sazove vanredna Skupština FSRS na kojoj bi se raspravljalo o smjeni predsjednika FSRS, kome mandat ističe naredne godine, kada se održavaju i redovni izbori u NS/FS BiH, na čije bi čelo trebalo da bude izabran čovjek iz Republike Srpske.\nPodsjećamo, u Fudbalskom savezu RS traje otvoreni sukob dvije struje, legitimne – koju zastupa aktuelni predsjednik FSRS Mile Kovačević, i druge iza koje, po tvrdnjama rukovodstva Saveza, stoji Vico Zeljković, predsjednik PS Banjaluka, inače sestrić lidera SNSD Milorada Dodika.\nKovačević je direktno optužio Zeljkovića da stoji i iza nedavnog napada na generalnog sekretara FSRS Gorana Ćejića.\nIako je Zeljković u više navrata negirao da stoji iza pokušaja puča u Fudbalskom savezu, kao i da je politika umiješala prste u unutrašnje stvari FSRS, u to je teško povjerovati, budući da uživa nesebičnu podršku, uključujući i finansijsku od strane Dodika.\nOno što u ovom trenutku predstavlja najveći problem jeste činjenica da bi u slučaju kršenja Statuta NS/FS BiH i FSRS i nasilne smjene Mile Kovačevića, uslijedile sankcije FIFA i UEFA, pa čak i gašenje Fudbalskog saveza RS.\nFIFA i UEFA i dalje insistiraju da se sve članice NS/FS BiH, entitetski i kantonalni savezi, striktno pridržavaju odluka donesenih od nadležnih organa NS/FS BiH, uključujući i mišljenje Pravnog komiteta NS/FS BiH u pogledu nepostojanja mogućnosti za smjenu predsjednika FSRS u skladu sa statutima NS/FS BiH i FSRS.\nTagged banja luka dodik fifa fudbalski savez rs istinito mile kovačević politika uefa vico zeljković


I ove godine u Njemačkom gradu Ofenbahu organiziran je Kulturni festival nacija i naroda koji žive u tom gradu.\nNa gradskom trgu okupio se veliki broj građana Ofenbaha koji su došli da podrže ovu manifestaciju, a i ovaj put učesnici i jedni od domaćina ove kulturne manifestacije bili su članovi i predstavnici Bosanskog kulturnog centra iz Ofenbacha(BKC).\nNa gradskom trgu i ovaj put vrijedni članovi BKC Offenbach, prezentirali su kulturne i gastronomske vrijednosti Bosne i Hercegovine, a na bini ove manifestacije predstavile su se i folklorne sekcije kulturno umjetničkih društava iz Frankfurta i Hanaua.\nPo prvi put na ovoj manifestaciji predstavio se i bend „Nafaka“ iz Frankfurta.\nGrad Ofenbah i ove godine omogućio je svim predstavnicima naroda i narodnosti da se na njima najbolji nacin predstave gradu i mnogobrojnim posjetiocima, a ovaj put na štandu BKC Offenbach bilo je najviše posjetilaca. Nisu to bili samo Bosanci i Hercegovci već i Nijemci koji nisu mogli da odole pravom bosanskom ćevapu, domaćim kolačima i bosanskoj kafi.\nVrijedni članovi BKC Offenbach na čelu sa Ismetom Velagićem i predsjednikom BKC-a Šerifom Bajraktarevićem, potpomognuti ostalim clanovima kako muskarcima tako i hanumama prezentirali su BiH na najbolji mogući način, te još jednom potvrdili činjenicu da su jedni od najboljih među društvima, udruženjima i džematima u Njemačkoj pokrajini Hessen. A, činjenica njihovog uspješnog rada leži u tome da su složni, spremni pomoći, izaći u susret drugima bez da traže nešto zauzvrat, a što se opet za neke klubove i udruženja ne bi moglo reći.\nPosebno treba napomenuti da BKC Offenbach ima odličnu i uspješnu dugogodišnju saradnju sa predstavnicima vlasti i policije u Ofenbahu.\nKulturni festival nacija Ofenbah\nŠokantan preokret: Zoran Marjanović uhapšen zbog ubistva svoje supruge Jelene 15.09.2017 22:28\nBritanska policija i dalje traga za osumnjičenim za eksploziju u Londonu 15.09.2017 22:33


Obraćanje koordinatora za RJU na konferenciji o monitoringu reforme javne uprave\nIntervjui i govori 15. Mart 2016\nObraćanje Dragana Ćuzulana, koordinatora za reformu javne uprave na konferenciji koju su 14.03.2016. godine u Sarajevu organizirali Transparency International Bosne i Hercegovine TI BiH i Centar za istraživačko novinarstvo o rezultatima drugog monitoringa reforme javne uprave za 2014-2015. godinu.\n"Uvažene dame i gospodo,\ncijenjeni predstavnici medija\nJačanje demokratskih institucija, inkluzivan demokratski proces, te snažna uloga građanskog društva, kao i dalji pomaci u pogledu reforme javne uprave presudni su za proces pridruživanja naše zemlje porodici evropskih zemalja.\nZajedno sa vladavinom prava i ekonomskim upravljanjem, reforma javne uprave je ključni prioritet u procesu proširenja. Funkcionalna javna uprava je neophodna za demokratsko upravljanje, a ona direktno utiče i na sposobnost vlada da pružaju javne usluge i potiču konkurentnost i rast. Cilj reforme javne uprave je veća transparentnost, odgovornost i djelotvornost kao i veći fokus na potrebe građana i preduzeća. Adekvatno upravljanje ljudskim resursima, bolje planiranje politike, koordinacija i razvoj, zdravi upravni postupci i poboljšano upravljanje javnim finansijama, uključujući upravljanje i ubiranje prihoda, su od temeljne važnosti za funkcionisanje države kao i za provedbu reformi potrebnih za integraciju u EU.\nReformisati upravu u BiH izazov je s kojim su suočavamo već desetljeće. Obaveza da upravu prilagodimo potrebama građana dodatno je potvrđena kroz usvajanje Reformske agende – političkog dokumenta koji, između ostalih ciljeva, postavlja neposredne i srednjoročne planove u oblasti reforme javne uprave. Jedan od tih ciljeva je i usvajanje novog strateškog okvira za provedbu reforme, o čemu će danas nakon prezentacije monitoring izvještaja biti više riječi.\nReforme u šest ključnih horizontalnih oblasti u javnoj upravi u Bosni i Hercegovini provode se od 2007. godine kroz realizaciju seta mjera definisanih prvo kroz Akcioni plan 1., a potom i kroz Revidirani Akcioni plan 1 čije je trajanje bilo do kraja 2014. godine. U pomenutim periodima realizovan je značajan broj reformskih mjera, što kroz zajedničke reformske projekte finansirane iz Fonda za reformu javne uprave, sredstava drugih donatora ili domaćih vlasti, što kroz pojedinačne napore institucija koje su kao nosioci reformskog procesa navedeni u pomenutim akcionim planovima. Pored toga, u proteklom periodu, proces realizacije značajnog broja planiranih reformskih ciljeva je započet, ali nije do kraja dovršen. Za neke od ovih reformskih ciljeva rezervisana su finansijska sredstva, pokrenute procedure javnih nabavki ili već djelimično realizovani projekti. Implementacija nekolicine ciljeva nije ni počela, iako su akcionim planom bili predviđeni i nosioci odgovornosti i precizni rokovi. Zbog svega ovoga, VM/vlade su dale saglasnost za nastavak provedbe ciljeva iz RAP1 i u narednom periodu.\nUred koordinatora za reformu javne uprave kao tijelo nadležno za koordinaciju procesa provedbe refome, te praćenje i izvještavanje o istom, redovno priprema godišnje izvještaje o napretku u implementaciji već pomenutih akcionih planova. Ured koordinatora je i nakon isteka rokova za provedbu Strategije za reformu javne uprave zajedno sa Revidiranim akcionim planom 1 nastavio pratiti napredak koje su institucije uprave u BiH postigle u provedbi reformskih mjera. Kao i svake godine, pripremili smo izvještaj o napretku i očekujemo uskoro njegovo razmatranje na Vijeću ministara BiH. Danas ne želim govoriti o napretku u svih šest reformskih oblasti, već se želim osvrnuti na aktivnosti u onim oblastima koje su bile u fokusu vašeg monitoringa.\nJoš uvijek postoje značajni izazovi u reformskim oblastima javnih finansija. Napredak je postignut u uspostavljanju funkcije interne revizije kroz propise, institucionalne postavke i treninge. Planiranje budžeta i izvršenje su se popravili kroz uvođenje Informacionog sistema upravljanja budžetom. Međutim, za zadnjih pet godina, donošenje budžeta je bilo odgođeno, što pokazuje da sistem planiranja budžeta ne funkcioniše u praksi. Opterećenje dugom nastavlja rasti. Na kraju 2014. godine, ukupan dug je procijenjen na 36,9% bruto domaćeg proizvoda (BDP), za razliku od 33,9% na kraju 2013. godine. U oblasti javnih nabavki, zakonodavni okvir je uspostavljen i većinom je u skladu sa Direktivama EU. Trenutno, institucionalna postavka sistema nabavki je dobro definisana. Međutim, učinak svih uključenih institucija (posebno Odbora za žalbe) ostaje izazov. Sistem pravnog lijeka još uvijek ne funkcioniše kako treba: terenske kancelarije Odbora za žalbe u Banja Luci i Mostaru nisu osnovane; ni jedna odluka nije objavljena 2014. godine; a rješenje čeka zaostatak od nekih 500 slučajeva. Formalistički pristup Odbora za žalbe vodi čestom poništavanju tendera zbog manjih tehničkih grešaka i skoro isključivom korištenju cijene (cijene nabavke) kao jedinom kriterijumu dodjele ugovora, na štetu kvaliteta. U oblasti javno privatnog partnerstva i koncesija, zakonodavstvo i upravne postavke ostaju jako iscjepkane. Proceduralna pravila u oblasti koncesija / JPP nisu u skladu sa osnovnim principima EU.\nInstitucije uprave u BiH nisu napravile veće pomake ni u oblasti upravljanja ljudskim resursima. Značajan napredak je ostvaren u planiranju obuka i razvoju državnih službenika i ocjeni državnih službenika. Međutim, politike upravljanja ljudskim resursima i razvoja na osnovu zajedničkih i harmonizovanih principa nisu ustanovljene. Stvaranje do deset novih agencija za državnu službu za upravljanje ljudskim resursima na kantonalnom nivou u Federaciji BiH, pored četiri već postojeće (na državniom nivou, u entitetima i u Brčko distriktu), ide protiv zajedničkog pravca u zemljama EU i OECD-a, prema uspostavljanju zajedničkih centara za upravne usluge. Postoje pojedinačni sistemi za HRM na svim nivoima, ali oni samo djelimično ispunjavaju parametre koje bi trebao sadržavati HRMIS. Prisustvo direktnog ili indirektnog političkog uticaja na imenovanja viših rukovodnih pozicija je identifikovan kao jedan od izazova u Izvještaju o mjerenju početnog stanja OECD-a/SIGMA-e za 2015. godinu. Na problem politizacije državne službe posljednjih godina je ukazivala i Evropska komisija u svojim izvještajima,a izmjene zakona o državnoj službi na četiri upravna nova izazvale su mnogobrojne kritike javnosti. S aspekta reforme javne uprave ukidanje kategorije rukovodećih državnih službenika iz opsega državne službe uopšte, može dovesti do politizacije državne službe te proizvesti negativne implikacije budućih ocjena napretka u reformi javne uprave koje će biti provođene na osnovu SIGMA principa. Mi smo predložili Ministarstvu pravde BiH da razmotri neka druga rješenja, uključujući i uvođenje određenih mandatnih perioda za pojedine kategorije najviših državnih službenika. Kako su dosadašnji napori u polju reforme državne službe bili usmjereni na profesionalizaciju i depolitizaciju državne službe smatramo da se sve aktivnosti u ovoj oblasti trebaju uvažavati i očuvati rezultate dosad postignute kroz reformski proces.\nU oblasti odgovornosti, a što je evidentirano u SIGMA izvještaju, nije bilo značajnog napretka. Nema jasnog i sveobuhvatnog mehanizma za uspostavljanje i kontrolu nad institucijama podređenim vladi. Glavni nedostaci su manjak kriterijuma za razlikovanje između različitih tipova upravnih tijela i manjak procedura koje osiguravaju kontrolu nad osnivanjem novih institucija. Zakonodavni okvir za pristup javnim informacijama je uveden na državnom nivou, u entitetima i u Brčko distriktu. Međutim, ne postoje nezavisne nadzorne institucije koje imaju pravo izdati obavezujuće odluke i smjernice o provedbi pristupa javnim informacijama i nema mehanizama za monitoring otkrivanja informacija. Samo na državnom nivou, Upravni inspektorat Ministarstva pravde (MP) BiH je zadužen za inspekciju i monitoring u oblasti javnih informacija.\nU domenu transparentnosti zabilježen je pomak kroz rad međuinstitucionalne radne grupe za komunikacije i upravljanje znanjem u okviru Programa jačanja javnih institucija. Zajedno sa TI BiH, Centrom za društvena istraživanja - Analitika i Centrom za istraživačko novinarstvo čeriti državne institucije: Direkcija za evropske integracije, Agencija za statistiku, Agencija za razvoj visokog obrazovanja i osiguranje kvaliteta i Ured koordinatora proveli su kampanju o proaktivnoj transparentnosti u javnoj upravi u BiH. Izrađeni su dokumenti „Politika proaktivne transparentnosti u javnoj upravi″ i „Standardi proaktivne transparentnosti u javnoj upravi″, kojim se definišu standardi za proaktivno objavljivanje informacija od javnog značaja na internet stranicama institucija.\nOvo jesu mali pomaci, ali mi želimo da vjerujemo da smo na ovaj način potakli i mnoge druge javne institucije na proaktivnost i transparentnost rada.\nI na kraju, želim istaći da će podaci vašeg monitoringa koristiti i nama u Uredu za buduće planove i praćenje provedbe reforme javne uprave".\n© PARCO 2007. Poslednji put ažuriran: 22. Januar 2020


Jedino u BiH ne poskupljuje gorivo – Radio Feral\n09/02/2015 Mirza Musanovic\t0 Comments\nGlibo je dodala da za razliku od prethodnih sedmica ne pristižu ni zahtjevi za dodatno smanjenje cijena, tako da će cijene najvjerovatnije za sada stagnirati.\nCrnogorsko Ministarstvo ekonomije saopćilo je da će litar eurosupera 98 biti skuplji pet centi i koštat će 1,15 eura, dok će litar “eurosupera 95” poskupjeti za četiri centa na 1,11 eura, prenosi Radio-televizija Crne Gore (RTCG).\nPosljednje promjene cijena goriva u Crnoj Gori bile su 27. januara, kada je dizel pojeftinio jedan cent na 98 centi.\nPoskupljenje koje slijedi je najveće u Hrvatskoj od kada naftne kompanije samostalno određuju cijene (od februara prošle godine), ne računajući povećanje od 40 lipa prije godinu dana kada je država podigla akcize.\nPo hrvatskom Zakonu o tržištu nafte i naftnih derivata, radi zaštite potrošača, cijene naftnih derivata, ukoliko dođe do poremećaja na tržištu, reguliraju se na 90 dana.\nI u Srbiji su cijene goriva, poslije konstantnog pada od oktobra prošle godine, počele “hvatati zalet” u pravcu koji, nije obradovao vozače, javili su beogradski mediji.\nZa sada, cijene su porasle od 0,8 do 1,5 eurocenti. Cijena TNG, popularnog auto-plina, istovremeno je snižena za nekoliko dinara u zavisnosti od kompanije i lokacije punionice.\n← Predsjednik i potpredsjednici FBiH položili zakletvu\nDanas objava konkursa za dodjelu stipendija →\nGradnja ceste Tuzla – Orašje počinje sljedeće godine\n04/03/2012 Mirza Musanovic\t0


Britanska kompanija najavila efikasnu vakcinu do kraja godine\nVakcina protiv ptičijeg gripa, sa malom dozom aktivnih sastojaka, pokazala je dobre rezultate tokom kliničkih ispitivanja i mogla bi da bude distribuirana do kraja godine, objavila je u Londonu farmaceutska kompanija GlaxoSmithKline.\nNajveći evropski proizvođač vakcina saopštio je da se prilikom testiranja vakcina pokazala djelotvorna i u odnosu na zarazu virusom H5N1. S obzirom na malu količinu aktivnih sastojaka, vakcina će moći da se proizvodi u velikim količina i skladišti za slučaj pandemije.\nJoš nekoliko svjetskih kompanija nastoji da proizvede efikansku vakcinu, a u "Glaksosmitklajnu" tvrde da će njihov proizvod biti najefektniji, zahvaljujući adititivima koji doprinose jačanju imunog sistema.\nOd ptičijeg gripa, prema podacima SZO, poslije 2003. godine umrlo je najmanje 130 osoba.


Direktor Infrastrukture železnice UHAPŠEN zbog mita\n11/01/2020 | 10:58\nZbog mita od 10.000 evra uhapšeni su direktor JP Infrastrukture železnice, D.B. član Nadzornog odbora privrednog društva Ratko Mitrović iz Novog Sada, kao i dvojica advokata iz Novog Sada, saopštio je ministar policije Nebojša Stefanović na konferenciji za medije.\nDirektor M.J. se sumnjiči da je u službenim prostorijama preduzeća primio mito u iznosu od 10.000 od posrednika D.B. za koruptivne radnje u postupku eksproprijacije zemljišta koje se nalazi na trasi planirane izgradnje brze pruge, saopštio je ministar Stefanović.\nUhapšeni advokati se sumnjiče za krivično delo davanje mita, tako što su u dogovoru s direktorom fakturisali svoje pravne usluge u višemilionskim iznosima, a zatim deo novca vraćali i delili među sobom.


Zaboravljeno obećanje o spuštanju akciza na dizel\nIzvor: Radio 021, 27.Sep.2018, 11:02\nKako piše "Danas", analitičari očekuju da se taj trend ubrza, jer su od pre neki dan i na svetskim berzama cene nafte počele da rastu >> Pročitaj celu vest na sajtu Radio 021 << i prvi put od 2014. premašila 81 dolar za barel "brenta" odnosno 72,21 dolar za marku "VTI".\n"Sada ga po istoj ceni sipaju i u džip i u traktor. U Hrvatskoj ratari mogu da kupe takozvani plavi dizel, na koji se ne obračunava akciza, dok u Mađarskoj paori imaju pravo na povraćaj 80 odsto od obračunate akcize. U industriji transporta naši prevoznici imaju pravo na osam do devet dinara povraćaja, ali se u Crnoj Gori, preračunato, kompanijama vraća 20 dinara naplaćenih iz fiskalnog opterećenja, pa su oni konkurentniji od naših", kaže Mićović.\n"Zvanično" objašnjenje za poskupljenje u momentu kada su cene sirove nafte na svetskom tržištu pale bilo je da nizak vodostaj Dunava uvećava troškove transporta, što stručnjaci nisu ocenili kao logično. Oni ukazuju na to da anomalije sa cenama, koje kako god da se kreću pri nabavci, rezultiraju poskupljenjima u maloprodaji, potiču od nedostatka konkurencije na srpskom tržištu. Dodatni problem je i to što država ne odustaje od visokih nameta čak ni u situacijima kada bi time podstakla proizvodnju, pa samim tim kasu popunila iz ubranih poreza na drugoj strani.\n27.Sep.2018: Radio 021


Memorijalni turnir “Rajko Kušić Kuša” okupio 260 takmičara - FILTER\nNa Palama je danas počeo 26. memorijalni džudo turnir “Rajko Kušić Kuša” posvećen višestrukom prvaku bivše Jugoslavije i Balkana, na kojem se okupilo 260 takmičara i 30 klubova iz Republike Srpske i Federacije BiH /FBiH/.\nNjegoš Poljaković, predsjednik Džudo kluba “Rajko Kušić Kuša”, koji je organizator turnira, rekao je da je paralelno organizovano i Prvenstvo Republike Srpske za mlađe seniore do 23 godine.\n“Ove godine nemamo učesnika iz Srbije i Crne Gore jer nisu dobili odobrenje od nadležnih institucija da dođu u BiH zbog pandemije virusa korona. Ipak, možemo da izrazimo zadovoljstvo što imamo veliki odziv klubova iz cijele Srpske i FBiH”, naveo je Poljaković.\n“Kada nismo mogli na Palama da ga organizujemo, turnir je bio održavan u Bijeljini i Beogradu. Poslije su se stekli uslove i prešli na Pale, gdje mu je i mjesto”, istakao je Poljaković.\nNačelnik opštine Pale Boško Jugović rekao je novinarima da je Rajko Kušić bio veliki sportista, čovjek, patriota koji je ostavio dubok trag na Palama, te sportistima poželio mnogo uspjeha.\n“Takmičenje je organizovano u kategorijama mlađi poletarci, mlađi pioniri i stariji pioniri. Radi se o vrlo organizizovanim ekipama i disciplinovanim sportistima, koji su došli uprkos opterećenjima zbog pandemije virusa korona”, istakao je Jugović i dodao da je lokalna zajednica posebno počastvovana što se memorijalni turnir održava na Palama.\n“Veoma je važno njegovati kulture sjećanja na sve ljude koji su zaslužni za promociju džudo sporta, kako bi mlađe generacije znale ko su oni. Jedan od tih ljudi je i Rajko Kušić, koji je svojim rezultatima utabao staze džudoa današnjoj omladini”, naveo je Pavlović.\nTakmičar Džudo kluba “Kozara-Željezničar” iz Prijedora Sara Landup koja nastupa u kategoriji do 63 kilograma, nada se da će ostvariti dobar rezultat, ističući da je džudo veoma interesantan sport.\nMemorijalni turnir se održava u Sportsko-poslovnom centru “Peki” na Palama.\nTags: Boško Jugović memorijalni džudo turnir “Rajko Kušić Kuša” Njegoš Poljaković Pale\nPrethodna Aškraba: Bolnica “Srbija” do sada nije imala nikakvih problema sa kiseonikom\nSledeća Davor Bujak novi evropski prvak, Dejan Golijan viceprvak, Lazar Matić bronzani


Autoritarne prakse i pandemijska prijetnja | Autonomija\nMnoge autokrate - kroz istoriju i širom svijeta - potajno vole vanredne situacije koje mogu iskoristiti za uzurpiranje vlasti, uklanjanje opozicije i diskretno ukidanje sloboda\nU Mađarskoj i Poljskoj – kao i u Izraelu i drugdje – sloboda se odjednom čini jeftinom. Čak ni u vrijeme pandemije tako ne bi trebalo biti, napisao je u svom komentaru Andreas Klut (Kluth) jedan od urednika Blumberga (Bloomberg) istaknuvši da kada se pandemija završi moraju se okončati i uvedene vanredne mjere, jer „ćemo u suprotnom preživjeti jedan pakao samo da bismo ušli u drugi“.\nPremijer Mađarske Viktor Orban je ove sedmice osigurao uvođenje zakona koji mu omogućuje da vlada dekretom bez ikakvog vremenskog ograničenja; da suspenduje bilo koji prethodni zakon koji mu se ne sviđa i izmijeni krivični zakon tako da vlada može zatvoriti sve koji po njenom mišljenju „iskrivljuju“ činjenice. Zapravo, naglašava urednik Blumberga, to je tihi državni udar u ime borbe protiv korona virusa.\nU međuvremenu u Poljskoj, predsjedavajući vladajuće stranke Pravo i pravda (PiS) i de facto vladar države Jaroslav Kačinski montirao je izborni sistem tako da je kandidat njegove stranke, sadašnji Andžej Duda, siguran da će ostati predsjednik na izborima zakazanim za 10. maj. Poljski parlament, u kojem PiS ima apsolutnu većinu, iznenada je uveo 79 stranica amandmana u zakon o vanrednim situacijama, naizgled usmjeren na korona virus. U pitanju su izmjene koje mijenjaju izborna pravila u korist PiS-a, krše parlamentarna pravila i ustav i, prema nezavisnim ekspertima, predstavljaju još jedan korak prema „diktaturi u Poljskoj“.\nDok pandemijska prijetnja zahtijeva od nacionalnih vlada da ponekad izvršavaju jedinstvene ovlasti u vanrednim situacijama, analitičari upozoravaju na rizik demagoških vođa koji će usmjeriti anksioznost javnosti u svoju korist, napisao je Vašington post (The Washington Post) fokusirajući se na promjenu zakona u Mađarskoj u tekstu „Korona virus ubija svoju prvu demokratiju“.\nUoči glasanja mađarskih parlamentaraca, vodeće ličnosti u Briselu i Strasburu upozorile su da bi „neodređeno i nekontrolisano vanredno stanje“ dodatno narušilo mađarsku demokratiju. U ponedjeljak je bivši talijanski premijer, Mateo Renci (Matteo Renzi), napisao na Tviteru (Twitter) ono što mnogi liberalni Evropljani osjećaju – „da mađarski neliberalni tobogan prijeti vrijednostima Evropske unije u cjelini i da bi mogao zaslužiti izbacivanje iz bloka“.\nMađarski premijer nije sam u iskorištavanju krize javnog zdravlja za svoju političku korist, ističe Vašington post navodeći primjer Poljske i izmjene izbornog zakona, te odluke izraelskog premijera Benjamina Netanjahua. On je, ukazuje list, iskoristio prijetnju od pandemije onim što su kritičari označili parlamentarnim „državnim udarom“, odgađajući vlastito suđenje zbog optužbi za korupciju, istovremeno osiguravajući novi politički mandat za povratak na vlast.\n„U vanrednim situacijama može postojati potreba da se privremeno odstupa od određenih prava i postupaka, ali sve takve mjere moraju biti privremene, proporcionalne i apsolutno neophodne sa stanovišta javnog zdravlja“, izjavila je za Vašington post Lidija Gal (Lydia Gall), istraživačica za Istočnu Evrope iz Human rajts voča (Human Rights Watch).\n„U ratu smo“, nedavno je izjavio francuski predsjednik Emanuel Makron (Emmanuel Macron), ponavljajući jezik koji su koristili i druge vođe. Takva dramatična retorika može pomoći u jačanju napora u borbi protiv pandemije ali, ukazuje Biber, takve poruke mogu biti opasne. Naglašava da virus nije vojska, a evociranje rata može pretvoriti zdravstvenu krizu u sigurnosnu, opravdavajući represivne mjere.


Drakulić: Zajednički prioriteti razvoja ekonomski će osnažiti opštine - PanonReg\nPomoćnik u Pokrajinskom sekretarijatu za regionalni razvoj, međuregionalnu saradnju i lokalnu samoupravu Nebojša Drakulić otvorio je treću u nizu konferencija na temu regionalnog razvoja, koja je održana 11. decembra 2018. godine u Subotici.\nOn je ovom prilikom rekao da je današnja konferencija organizovana kao izraz zajedničkog gledanja na prioritete razvoja, a pogotovo kada su u pitanju načela Evropske unije koja se odnose na ravnomerni regionalni razvoj.\n– Resorni sekretarijat dodelјuje značajna sredstva za projekte i na taj način utiče da se u lokalnim samoupravama u Vojvodini unapredi okruženje i potencijal koji može da doprinese kvalitetnijem životu, a koji je u saglasnosti sa prioritetima Pokrajinske vlade. Efekti takve saradnje će doprineti razvoju svih lokalnih samouprava u Vojvodini i motivisati ih da identifikuju razvojne potrebe koje obezbeđuju ostvarenje zajedničkih interesa u cilјu izgradnje bolјih uslova za ekonomsko osnaživanje opština – rekao je Drakulić.\nPrema rečima Endre Balaša iz Regionalne razvojne agencije „Panonreg“, koji je govorio o IPARD i LEADER programu i evropskim fondovima koji su namenjeni regionalnom razvoju, posebno treba naglasiti značaj koncepta pametnih gradova.\n– Sledeće godine ističe važenje većine strategija razvoja opština, koje će biti revidirane i to je šansa da pametnim tehnologijama nađemo mesto u novim strategijama. Uspešno privlačenje fondova i efikasna realizacija projekata je posledica dobro usklađenih strategija i komunikacije među partnerima, osposoblјenosti i motivacije stručnog kadra, kao i resursa i kapaciteta lokalne smpouprave, a ne stvar naše odluke – istakao je Endre Balaša.\nGovoreći o implementaciji jedinstvenog softverskog rešenja „Smart dev“ za strateško planiranje, upravlјanje razvojem i evidentiranje projekata, Vladica Vojinović sa Univerziteta „Edukons“ je ovom prilikom naglasila da je cilј da sve lokalne samouprave koriste ovu platformu, radi bolјe iskorišćenosti resursa.\n– Softver je prilagođen jedinicama lokalne samouprave koje mogu da ga koriste besplatno zahvalјujući saradnji resornog sekretarijata i Univerziteta „Edukons“. Ovo je prilika da pokažemo zbog čega je neophodno korišćenje softvera i koje su njegove prednosti, jer se na taj način ostvaruje bolјa komunikacija između viših i nižih nivoa vlasti što će omogućiti efikasno lociranje resursa i usmeriti raspoloživa sredstva – ocenila je Vladica Vojinović.\nKako je na konferenciji istakla Ljubica Mesaroš, zamenica direktora Regionalne razvojne agencije „Panonreg“, strategija pametne specijalizacije vodi strukturnim promenama u ekonomiji regije na koju se odnosi, a manifestuje se putem prelaza sa tradicionalnih na nove sektore i proizvodne tehnike , kao i razvoj novih aktivnosti.\n– Modernizacija tehnologije u postojećim industrijama i razvoj posebnih aplikacija za nove tehnologije, koje će biti pokretač razvoja budućih proizvoda i usluga, preduslov su za implementaciju pametnih specijalizacija – rekla je Ljubica Mesaroš.


Tanjug 13. maja 2021. 11:29\nKABUL – Trodnevni prekid vatre, koji su dogovorili zaraćeni talibani i avganistanska vlada nakon višednevnih žestokih borbi širom zemlje, stupio je danas na snagu, pošto je u toku proslava muslimanskog praznika Ramazanski bajram.\nPrivremeni sporazum o prekidu vatre predložili su talibani, a sa njim se složio i avganistanski predsednik Ašraf Gani.\nNasilje se intenziviralo u Avganistanu otkako su Sjedinjene Države propustile rok do 1. maja, dogovoren sa talibanima prošle godine, da povuku sve svoje trupe, prenosi „Al DŽazira“.\nOvo će biti tek četvrta pauza u borbama u skoro 20 godina sukoba, a očekuje se da će doneti predah avganistanskim porodicama dok slave Bajram, koji dolazi na kraju meseca Ramazana.\nTalibani i avganistanska vlada pokrenuli su mirovne pregovore u septembru prošle godine, ali napredak je zastao uprkos međunarodnim naporima da pregovori otpočnu.\nSAD i NATO obavezali su se da će povući svoje trupe do 11. septembra.\nPoslednjih nedelja nasilje je potreslo nekoliko provincija. U utorak su talibanski borci zauzeli okrug Nerk, koji se nalazi u provinciji Vardak, na oko 40 kilometara udaljenosti od glavnog grada Avganistana, Kabula.\nU subotu je u seriji eksplozija bombi ispred škole u Kabulu ubijeno na desetine ljudi, uglavnom učenika.\nZvaničnici su okrivili talibane koji su demantovali da su bili umešani u taj napad i osudili ga.


Sportski razvoj osoba sa invaliditetom iziskuje veća finansijska izdvajanja | (Vesti - 01. 12. 2021) Subotica.com\n01.12.2021. u 18:18h\nOsobama sa invaliditetom koje se bave sportom neophodna je veća finansijska podrška, rečeno je na tribini pod nazivom „Invaliditet i sport“, koja je održana uoči Međunarodnog dana osoba sa invaliditetom. Po rečima organizatora, cilj tribine bio je da se široj javnosti predstave naši mladi sugrađani, koji, uprkos invaliditetu, ne odustaju, vredno vežbaju i postižu odlične sportske rezultate.\nTridesetsedmogodišnja paratekvondistkinja Marina Dubravac, bivša reprezentativka i dvostruka osvajačica evropske medalje, kaže da joj je sport omogućio da povrati fizičku snagu i kondiciju.\n- Kroz ovaj sport sam prepoznala da je momenat da povedem računa o svom fizičkom stanju. Kada sam počela da se bavim ovim sportom shvatila sam koliko je potrebo truda i rada da povratim snagu i nekako mi je taj sport doneo baš to - ispričala je Marina.\nIako su sportska društva i društva osoba sa invaliditetom vrlo otvorena za podršku mladim sportistima, glavni problem tiče se finansija, istakla je predsednica Društva za dečiju i cerebralnu paralizu Subotica, Eva Blaško Mihalik.\n- Naše društvo je vrlo otvoreno za podršku, ali i finansijski vrlo limitirano da pomogne tim mladim ljudima. Tim mladim ljudima naravno da, sem talenta i njihove želje, treba i finansijska potpora da bi ostvarili takve rezultate kakve postižu. Zato ja ovim putem i skrećem pažnju lokalnoj samoupravi da ih prepoznaju i da im, sa te strane, omoguće pristup tim sportskim aktivnostima - objašnjava Blaško Mihalik.\nKada je u pitanju pristupačnost javnim ustanovama za osobe sa invaliditetom, Subotica je po tom pitanju dosta uradila, ali još uvek ima puno prostora da se na tome radi.\n- Moram pohvaliti lokalnu samoupravu koja je, na tom nivou, uradila dosta za naš grad. Ali uvek je nedovoljno, jer još uvek su većina kulturnih ustanova, recimo jedan deo biblioteke, određene zdravstvene ustanove i škole, neki ugostiteljski objekti, prodavnice su definitivno nepristupačne. I naravno da o tome treba voditi računa. Ja se iskreno nadam da se kod izgradnje našeg pozorišta vodilo računa o našim potrebama, jer kulturne potrebe osoba sa invaliditetom su isto tako značajne kao bilo koje druge potrebe - zaključila je predsednica subotičkog ogranka Društva za dečiju i cerebralnu paralizu, Eva Blaško Mihalik.\nPo rečima Ilije Đukanovića, člana Gradskog veća zaduženog za socijalna pitanja, Grad Subotica svake godine, putem konkursa za finansiranje i sufnansiranje projekata iz oblasti društvenog i humanitarnog rada, podržava organizacje i udruženja čiji su članovi osobe sa nvaliditetom.\n- Mi smo ove godine iz budžeta grada, za ovu vrstu konkursa opredelili 9,4 miliona dinara. Kada govorimo o organizacijama i udruženjima čiji su članovi osobe sa invaliditetom ukupan iznos sredstava koji se odobri po ovom konkursu je 4,3 miliona dinara, to znači da više od 45 posto sredstava ide na ova udruženja. Međutim ovo nije jedini konkurs na koji ova udruženja apliciraju, već su tu i javni konkursi iz oblasti omladinskog sektora i iz oblasti kulture - naveo je Đukanović.\nU gradu funkcioniše više od 10 organizacija čiji su članovi osobe sa invaliditetom.\nosobe sa invaliditetom ilija đukanović društvo za celebralnu i dečju paralizu


REC Nagradni konkurs za medije | Stakleno Zvono e-TV magazin\nby Stakleno Zvono · Published November 6, 2017 · Updated November 6, 2017\nRegionalni centar za životnu sredinu za Centralnu i Istočnu Evropu (REC), Kancelarija u Srbiji objavljuje konkurs za nagrade za novinarstvo u oblasti zaštite životne sredine i održivog razvoja. Ova nagrada se dodeljuje kao podsticaj medijima i pojedincima koji prate oblast zaštite životne sredine i održivog razvoja, a posebno aktivnosti civilnog sektora u ovim oblastima.\nRadove će ocenjivati nezavisna komisija eksperata iz oblasti medija i tema pokrivenih konkursom. U razmatranje će biti uzeti samo radovi koji obrađuju sledeća pitanja:\nZaštita životne sredine (Pregovaračko poglavlje 27)\nTeme koje obrađuju organizacije civilnog društva podržanih u okviru granting komponente CSOnnect programa\nNagrade se dodeljuju u 3 kategorije: tradicionalni mediji (TV, radio, štampani mediji), online mediji i istraživačko novinarstvo. U obzir će biti uzeti radovi koji su objavljeni u periodu od 1.novembra 2016. godine do 30. oktobra 2017. godine.\nNagrada za tradicionalne medije (TV, radio, štampani mediji)\nZa nagradu za tradicionalne medije mogu se prijaviti novinari sa radovima objavljenim u zvaničnim, registrovanim medijima (televizija, radio i štampani mediji).\nukoliko se radi o kraćoj formi, potrebno je poslati tri priloga po izboru (3 TV priloga; ili 3 radio priloga; ili 3 članka u u štampanim ili zvaničnim elektronskim medijima), ili\nukoliko se radi o dužoj formi, potrebno je poslati jednu emisiju (TV emisiju ili radio emisiju).\nAudio priloge je potrebno dostaviti u tri primerka (CD ili USB format) sa jasno označenim imenom i brojem telefona autora.\nTelevizijske priloge potrebno je dostaviti u tri primerka na jasno označenom DVD-u na kojem su navedeni ime i broj telefona autora; ili poslati onlajn (korišćenjem WeTransfer platforme) takođe uz jasno navedeno ime i broj telefona autora.\nVisina nagrada: 1000 EUR (I nagrada), 600 EUR (II nagrada) i 400 EUR (III nagrada)\nNagrada za on-lajn medije\nZa nagradu se mogu kandidovati autori on lajn sadržaja (članci objavljeni u onlajn medijima, blog, video emisija na you-tube kanalu, audio prilozi na onlajn portalima, stranica/grupa na socijalnim mrežama).\nPrijava treba da sadrži popunjen prijavni obrazac sa linkovima prema sadržajima koje kandidat nominuje za nagradu i CV. Ukoliko kandidat prijavljuje članke, video ili audio priloge (kraće forme) potrebno je priložiti tri rada. Ukoliko kandidat prijavljuje video ili audio emisiju, potrebno je priložiti jedan rad. Ukoliko kandidat prijavljuje blog ili stranicu/grupu na socijalnim mrežama potrebno je priložiti link ka blogu/stranici/grupi i linkove ka tri priloga koji su objavljeni u sastavu bloga/stranice/grupe. Visina nagrada: 1000 EUR (I nagrada) i 500 EUR (II nagrada)\nNagrada za istraživačko novinarstvo u oblati zaštite životne sredine\nOva nagrada se dodeljuje pojedincima ili timovima kao podrška istraživačkom novinartvu u oblasti zaštite životne sredine u Srbiji. Za nagradu u ovoj kategoriji se mogu kandidovati novinari i autori istraživačkih priča objavljenih u bilo kom mediju u Srbiji: štampanim, radio, TV, onlajn medijima.\nNagrade će biti dodeljene novinarima koji su najviše doprineli otkrivanju informacija od značaja za javnost, kao i za rasvetljavanje vitalnih problema u oblasti zaštite životne sredine u Srbiji. Prijava treba da sadrži popunjen prijavni obrazac, objavljenu priču/emisiju/film ili seriju priloga i CV.\nUkoliko u nekoj od navedenih kategorija ne bude prijavljeno dovoljno radova, ili komisija ustanovi da nema dovoljno radova koji se mogu nagraditi, komisija i donator zadržavaju pravo da neopredeljena sredstva za nagrade alociraju na druge kategorije nagrada.\nUkoliko je medijski prilog objavljen u audio ili video formatu, neophodno je poslati materijal u tri primerka na jasno označenom CD-u ili DVD-u na kojem su navedeni ime i broj telefona autora; ili onlajn (korišćenjem WeTransfer platforme), takođe uz navođenje imena i broja telefona autora.\nVisina nagrade: 1000 EUR (I nagrada) i 500 EUR (II nagrada)\nNa konkurs se mogu javiti novinari koji žive i rade na teritoriji Srbije\nUčesnici moraju imati najmanje 18 godina\nMogu se kandidovati štampani, TV, radio, ili online radovi\nPrilozi treba da budu na srpskom jeziku\nBiće razmatrani samo prilozi objavljeni u periodu od 1. novembra 2016. godine do 30. oktobra 2017. godine.\nReklamni sadržaji i akademski radovi neće biti uzeti u razmatranje za nagradu\nSvaki učesnik može predati najviše jednu aplikaciju, odnosno kandidovati se za jednu kategoriju nagrada.\nUz rad je potrebno predati popunjenu i potpisanu prijavu i CV.\nRadove je potrebno poslati elektronskim putem na adresu office.coserbia@rec.org, ili na adresu Regionalnog centra za životnu sredinu za Centralnu i Istočnu Evropu (REC), Kosovska 17, III sprat, 11000 Beograd, sa naznakom\nInstitucionalni grantovi za organizacije civilnog društva (27.1%)\nEkološki novinari pod pritiskom i cenzurom (19.4%)\nPeticija: za gradnju na crnogorskoj obali (19.4%)\nKonkurs "Zato što volim Dunav" (12.9%)\nKonkurs: “Zato što volim Dunav” 2012. (12.9%)\nTags: CSOnnectekološki novinariistraživačko novinarstvojavno zagovaranjekonkursnovinarstvoOCDonlinePoglavlje 27Prijavni formularradioRegionalni centar za životnu sredinu za Centralnu i Istočnu Evropu (REC)štampani mediji)Švedska međunarodna agencije za razvoj i saradnju (SIDA)TV\nNext story Otvoren foto konkurs „Životna sredina bez cenzure“\nPrevious story Najveći evropski događaj „Urban Futur Global Conference“


Evropska armija ante portas - Vijesti.me\nEvropska armija ante portas\nLideri EU često izražavaju želju za evropskom armijom. Nakon što je jedan megalomanski pokušaj da se ta želja ostvari prošao katastrofalno, sada taj projekat polako, korak po korak, dobija konture\nNekoliko godina posle završetka Drugog svetskog rata, ugovorom su bili regulisani svi detalji buduće evropske armije za koju bi vojnike davali Francuska, Nemačka, Italija i zemlje Beneluksa: na primer uniforme, ali i jasna komandna struktura. Komesarijat koji bi činilo devet predstavnika slao bi vojsku na front, a njega bi kontrolisala Evropska skupština sačinjena od poslanika država-članica.\nVojne jedinice na nižem nivou bile bi čisto nacionalno organizovane, a oficiri koji bi im komandovali bili bi iz različitih zemalja-učesnica. Mnogo toga već je bilo spremno za taj najambiciozniji projekat posleratne Evrope - koji je u leto 1954. godine propao zbog otpora francuskog parlamenta.\nStalna strukturna saradnja\nNakon što ta Evropska odbrambena zajednica nije prošla, planovi za evropsku armiju decenijama su bili u fioci. Sada su ponovo na stolu. Nedostatak interesovanja američke vlade pod Donaldom Trampom za Evropu, povećana ugroženost kontinenta zbog Rusije i povlačenje Britanije iz Evropske unije najavljeno za mart 2019. godine, izazvali su novu dinamiku u projektu o evropskoj vojsci.\nNovi početak zbio se u novembru 2017. godine, kada je 25 zemalja Evropske unije dogovorilo „Stalnu strukturnu saradnju“ u vojnim pitanjima. Ta bliža saradnja predviđa zajedničke projekte naoružavanja, ali i bližu saradnju između armija. Ministri odbrane EU smatraju da bi taj oblik saradnje mogao da bude priprema za formiranje evropske armije, a paralelno s tim povećava se i saradnja na nacionalnom nivou.\nKao moguće jezgro evropske armije, 1989. godine je osnovana nemačko-francuska brigada sa 6.000 vojnika. Ta pešadijska brigada jedina je dvonacionalna velika vojna jedinica na svetu - stacionirana je na četiri lokacije u Nemačkoj i tri u Francuskoj. Jedan nemački bataljon u okviru te brigade koji se nalazi u Alzasu, jedina je borbena jedinica Bundesvera koja je trajno stacionirana van Nemačke. Međutim, vojnici i jednog i drugog naroda služe zaista zajedno samo u bataljonu za snabdevanje i po štabovima - sve druge jedinice su razdvojene.\nJoš jedna zajednička stvar: od osnivanja brigade, nemački i francuski vojnici koriste isti tip puške. Ostala vojna oprema se i dan-danas, 30 godina kasnije, i dalje značajno razlikuje. Brigada nikada nije bila kao cela jedinica u nekoj borbenoj akciji.\nSamo nekoliko godina posle formiranja francusko-nemačke brigade, 1995. godine, Nemačka i Holandija osnovale su nemačko-holandski korpus, kojem su, u slučaju potrebe, podređene jedna holandska i jedna nemačka divizija sa ukupno oko 40.000 vojnika. Korpusu direktno pripadaju dva binacionalna bataljona - za komunikaciju i za podršku.\nU početku su vojnici obeju zemalja bili samo u štabu, ali već neko vreme Nemačka i Holandija, korak po korak, povezuju i jedinice. Tako je nemački 414. tenkovski bataljon sada deo 43. mehanizovane brigade Holandije. A Nemački bataljon uključuje i holandsku kompaniju sa 100 vojnika koja se tamo obučava na nemačkim tenkovima.\nTime se po prvi put međusobno integrišu nemačke i holandske jedinice - od nivoa kompanije, do divizije - skoro onako kako je to bilo planirano još pedesetih. Nemačka ministarka odbrane Ursula fon der Lajen takođe ocenjuje da je reč o „odličnom primeru izgradnje evropske odbrambene unije“.\nNe srastaju samo nemačke i holandske tenkovske jedinice. Prvog januara 2014. godine holandska 11. Vazduhoplovna mobilna brigada sa oko 2.000 pripadnika povezana je s nemačkom Divizijom brzih snaga. To znači da postoji tesna saradnja i između nemačkih i holandskih specijalnih snaga.\nPrekogranična saradnja nije samo politički cilj - Evropljani na taj način žele i da smanje troškove ili da jedni drugima pruže pristup vojnim sposobnostima koje partner nema. Na primer mornarica: ove godine mogla bi da počne dogovorena integracija cele nemačke pomorske pešadije (800 vojnika) u holandsku mornaricu. To podrazumeva pravo korišćenja holandskog broda za snabdevanje i podršku „Karel Dorman“, koji je pogodan za amfibijske operacije.\nNa kraju, vojnu saradnju u Evropi ne ubrzava samo politička volja, već pre svega vojne potrebe. To važi za manje zemlje kao što je Holandija, ali i za teškaše u EU kao što su Francuska ili Nemačka.\nNa primer, posle francuske intervencije u Maliju 2013. godine, vojni planeri iz Pariza bili su šokirani kada su otkrili da Francuska više ne može sama da duže vreme izdrži tako velike vojne operacije. Ubrzo nakon početka operacije „Serval“, saveznici su morali da pomažu u transportu, ali i u izviđanju.\nI u Bundesveru se u ovom trenutku suočavaju s tim koliko su mere štednje u proteklim decenijama ograničile operativne sposobnosti trupa. Na primer: sve podmornice Nemaca trenutno su na suvom doku, pa posade mogu da vežbaju samo na kopnu. Najranije za pola godine, treća po veličini vojska u Evropskoj uniji ponovo će imati podmornicu koja funkcioniše.\nVeć živimo sa klimatskim promjenama


Poverenica o slučaju "Palma": Nema mesta senzacionalizmu, neophodno da institucije deluju efikasno - Izazov\nPoverenica o slučaju „Palma“: Nema mesta senzacionalizmu, neophodno da institucije deluju efikasno\nRadio-televizija Srbije\t 28. aprila 2021. 07:54\nBrankica Janković je gostujući u Jutarnjem programu RTS-a navela da nema mesta senzacionalizmu i da je neophodno da institucije deluju efikasno i brzo.\n"Nema mesta nikakvom senzicionalizmu jer mi treba da mislimo na to da se sada neka žena, devojka, devojčica razmišlja. Videli smo da se tu radi o zaista o uznimirujućim optužbama, da se radi i o devojčicama – dakle o mamloletnoj deci", navela je Jankovićeva.\nNavodi da je potrebno da se stvori takvo okruženje da se žene koje su prijavile ili nameravaju da prijave nasilje osećaju sigurno.\n"Mi treba da stvorimo takvo okruženje u kome će bilo koja žrtva i sve žene koje su žrtve i koje nameravaju da prijave ili su već prijavile da se zbog toga ne osećaju nesigurno i da zbog toga budu propitivane ponovo – zašto li je tek sada prijavila. Prijavila je kad je mogla jer iza te prijave stoje godine preispitivanja, patnje, tuge, bola, preispitivanja sopstvene krivice dok se ne odlučite i onda najmanje što možemo da uradimo je da te žene podržimo, da im pružamo kontinuiranu podršku", ističe Jankovićeva.\nDodaje da institucije treba da rade posao i, kako kaže, jako bitno je što je postupak u vezi sa ovim slučajem po odluci Apelacionog javnog tužilaštva u Kragujevcu iz Višeg javnog tužilaštva u Jagodini izmešten u Više javno tužilaštvo u Kraljevu.\n"Prošle nedelje kada se počelo govoriti o ovom slučaju, bio je jedan veliki pritisak odjednom na tužioca u Jagodini , da u roku od dva, tri dana nešto uradi . Ne poznajem nikoga ko može da skupi činjenice i dokaze preko noći ni za tako kratko vreme. Dakle, jesu institucije na ispitu", navodi poverenica.


Kuća koja se transformiše u pozorište\nIgor Conić, 19.09.2013. 0 1 min za čitanje\nSaradnjom američkog umetnika Matthewa Mazzotte, umetničkog centra Coleman i volontera grada York nastala je Kuća Transformera u Alabami.\nZa pomenuto područje sve učestaliji problem postaju s jedne strane napuštene, zapuštene i ruševne kuće, a s druge strane evidentan manjak javnog prostora koji bi stanovnicima grada omogućio održavanje različitih kulturnih manifestacija.\nSpajajući ove dve problematike, realizovan je projekat Open house, naizgled male kućice koja se u nekoliko poteza pretvara u prostor za pozorište na otvorenom.\nKako piše DesignBoom, objekat transformerskih karakteristika sagrađen je od materijala s jedne obližnje postojeće ruševne kuće, u potpunosti pretvorene u sasvim novu strukturu, sastavljenu tako da se iz jedne forme preslaganjem pretvara u privremeno gledalište. Za pretvaranje objekat iz kućice u gledalište potrebno je četvoro ljudi kao i sat i po vremena.\nTransformisana kuća pozicionirana je na frekventnoj gradskoj lokaciji pa je tako u stalnom fokusu stanovnika. Novi gradski javni prostor namenjen je za održavanje predstava, koncerata i filmskih projekcija.\nKada se ne koristi gledalište se transformiša nazad u formu kućice, podsećajući tako od čega je sagrađena te podcrtavajući rastuću društvenu problematiku grada; činjenično stanje zapuštenih i trošnih objekata.\nViše o projektu pogledajte u videu koji sledi:\n#kuca #Matthew Mazzotta #open house #pozoriste #transformacija\nKreveti s ladicama: praktično rešenje za odlaganje\nReagovanja: Vlasnici bespravnih objekata i dalje privilegovani\nI zabavno i poučno: Vrteška koja proizvodi struju\nArhitektura modernističkih robnih kuća širom bivše Jugoslavije


Obeležen Dan primirja na Srpskom vojničkog groblju u Sofiji – RASEJANJE.info\nObeležen Dan primirja na Srpskom vojničkog groblju u Sofiji\n11.11.2021 12.11.2021 Katarina\tAmbasada Republike Srbije u Sofiji, Ambasador Željko Jović, Bugarska, Dan pobede, Dan primirja, Prvi svetski rat, srpsko vojničko groblje\nAmbasador Srbije u Bugarskoj Željko Jović odaje počast srpskim žrtvama i srpskim vojnicima\nNa Srpskom vojničkom groblju u Sofiji održana je ceremonija obeležavanja Dana primirja i Dana pobede u Prvom svetskom ratu. Ambasador Srbije u Bugarskoj Željko Jović se zahvalio prisutnima što su došli da odaju počast „svim srpskim žrtvama i srpskim vojnicima, koji su ubijeni i koji su poginuli u borbi za slobodu, za pravdu i za one vrednosti na kojima danas počiva moderna Evropa“. On je podsetio, da je Srbija u tom periodu prošla kroz strašna ratna razaranja i patnje, te da je tokom rata živote izgubilo 1.247.435 ljudi, odnosno 1/3 ukupne populacije, ili oko 62% muške populacije. Kako je ambasador dalje naveo, „upravo to su razlozi zbog kojih Srbija i srpski narod odlično znaju kolika je cena slobode, kao i kakve su posledice ratnih razaranja i patnji koje rat sobom nosi“, te da je iz tih razloga, Srbija danas u potpunosti posvećena miru, prijateljskim i dobrosusedskim odnosima.\nAmbasador Jović je dalje istakao da su upravo srpsko vojničko groblje, kao i druga vojnička groblja koja se nalaze u Sofiji (britansko, francusko, italijansko i nemačko) odlična mesta da se ne samo ovog dana, nego i svih ostalih dana u godini prisetimo užasa rata i svih stradanja koje rat prouzrokuje. Na današnji dan, rekao je ambasador, neophodno je da shvatimo važnost zajedničkog okupljanja oko jedne ključne ideje, ideje rešavanja sukoba i svih naših nesporazuma mirnim putem.\nCeremoniji obeležavanja Dana primirja u Prvom svetskom ratu i polaganju venaca prisustvovali su najviši predstavnici Vojske Republike Bugarske, vojni izaslanici akreditovani u Bugarskoj, predstavnici bugarskog Ministarstva spoljnih poslova i veliki broj članova diplomatskog kora i srpskih građana koji žive i rade u Bugarskoj, prenelo je Ministarstvo spoljnih poslova Republike Srbije.\nSrpsko vojničkog groblje u Sofiji\n← Časovi ispod zmajevih krila\nU Briselu održana ceremonija povodom obeležavanja Dana primirja i Dana pobede →


Predsednik Srbije Aleksandar Vučić razgovarao je danas telefonom sa ruskim kolegom Vladimirom Putinom. Dvojica šefova država zajednički su saopštili da niko ne može da prekine prijateljstvo Srbije i Rusije i da su odnosi dve zemlje stabilni i u usponu.\nPredsednik Srbije Vučić zahvalio se predsedniku Putinu na podršci u borbi protiv koronavirusa, a posebno na isporuci vakcine Sputnjik V koja je Srbiji pomogla da bude među liderima u vakcinaciji stanovništva. Predsednik Vučić zatražio je od predsednika Putina da pomogne Srbiji da što pre dobije dodatne količine ruske vakcine, kako bi što veći broj građana Srbije u bliskoj budućnosti mogao da dobije pouzdanu zaštitu od koronavirusa. Takođe je naglasio da će Srbija uz pomoć stručnjaka iz Rusije izgraditi pogone za samostalnu proizvodnju vakcina.\nU dugoj prijateljskoj diskusiji, razgovarali su o čitavom spektru pitanja koja pokrivaju područja bilateralne saradnje, kao i regionalne i međunarodne situacije.\nVučić i Putin su izjavili da su Srbija i Rusija potvrdile visok stepen međusobnog razumevanja i prijateljstva u poslednjem periodu koji karakterišu poteškoće zbog pandemije koronavirusa. Predsednik Vučić izrazio je zahvalnost predsedniku Putinu na poruci koju je pročitao ministar Sergej Lavrov u hramu Svetog Savve.\nPredsednik Vučić je potvrdio da Srbija namerava da razvija dalje strateške odnose sa Rusijom i naveo da su mogućnosti za ekonomsku saradnju mnogo veće od onih koje se koriste. Rekao je da je potrebna posebna pažnja na povećanju trgovine, dovršavanju tekućih i pokretanju novih zajedničkih energetskih i infrastrukturnih projekata i daljem jačanju saradnje u oblasti tehnološkog razvoja i inovacija, kao i vojno-tehničke saradnje, pri čemu je Putin naglasio važnost rad Međuvladinog zajedničkog odbora za saradnju.\nPredsednik Vučić naglasio je značaj gasovoda Balkanski tok koji doprinosi energetskoj stabilnosti Srbije.\nRazgovarajući sa predsednikom Putinom o regionalnoj situaciji, predsednik Vučić se zahvalio ruskom predsedniku na nepokolebljivoj ličnoj podršci teritorijalnom integritetu i suverenitetu Srbije, kao i na aktivnoj podršci ruske države u pitanju Kosova i Bliskog istoka. „Rusija razume naše napore da obezbedimo mir i stabilnost u regionu i spremnost Srbije za dijalog i kompromis razume kao jedini način za rešavanje otvorenih pitanja“, rekao je Aleksandar Vučić. / ibna


Prva sednica Odbora za dijasporu i Srbe u regionu\nOdbor za dijasporu i Srbe u regionu održao je Prvu sednicu, 26. oktobra 2020. godine. Sednicu je, na osnovu člana 25. Poslovnika Narodne skupštine, sazvao predsednik Narodne skupštine Ivica Dačić.\nDo izbora predsednika Odbora, sednici je predsedavao Hadži Milorad Stošić najstariji član Odbora, narodni poslanik iz Poslaničke grupe PUPS - „Tri P“.\nČlanovi Odbora su većinom glasova za predsednika Odbora izabrali narodnog poslanika Milimira Vujadinovića, iz Poslaničke grupe „Aleksandar Vučić – za našu decu“, dok je za zamenika predsednika izabrana narodna poslanica Justina Pupin Košćal, iz Poslaničke grupe Socijalistička partija Srbije.\nPonedeljak, 26. oktobar 2020. | Prva sednica Odbora za dijasporu i Srbe u regionu 26.10.2020.\nSaziv Prve sednice Odbora za dijasporu i Srbe u regionu – 26.10.2020.\nZapisnik Prve sednice Odbora za dijasporu i Srbe u regionu – 26.10.2020.


Održan prvi Međunarodni rukometni turnir, Ekipa „Metalac 2015“ odnela pobedu - Kolubarski Info\nFoto: Kolubarski Info/ Željko Bošković\nOdržan prvi Međunarodni rukometni turnir, Ekipa „Metalac 2015“ odnela pobedu\nkolubarski.info February 12, 2020\t0 Komentara\nMeđunarodni turnir u rukometu pod nazivom „Trofej grada Valjeva“, održan je u nedelju, 9. februara u Hali sportova povodom 140 godina organizovanog sporta u Valjevu, ali i pet godina ŽRK „Metalac 2015“.\nNa turniru je učestvovalo osam ekipa, a pobedila je ekipa „Metalac 2015“ iz Valjeva. Drugo mesto zauzeo je „Barič“, a treće mesto „Medicinar“. Prema rečima organizatora iz „Metalca“, ovo je samo jedna u nizu manifestacija koje će se održati u našem gradu.\nFoto: Kolubarski Info / Željko Bošković\nPredsednica ŽRK „Metalac 2015“ Ana Gajić i trener Katarina Đurić, uručile su pehare i medalje pobedničkim ekipama za prva tri mesta, a pehare svim učesnicima uručio je Miodrag Lazić, predsednik Komisije za sport Grada Valjeva. Svaka ekipa je dobila po dve rukometne lopte kao dar Rukometnog saveza Srbije.\nIzuzetnu organizaciju turnira sproveli su članovi ŽRK „Metalac 2015“, posebno Ljiljana Novokmet, Milan Gajić, Katarina Đurić, Ana Gajić, Dragan Stevanović, Tanja Damnjanović, Dušan Novokmet, dr Branka Antić, kao i starije igračice kluba.\nOrganizatori su se zahvalili sponzorima i donatorima koji su doprineli da turnirom budu veoma zadovoljni svi učesnici, navijači, roditelji i gosti.\nPredsednica kluba Ana Gajić je izjavila da je ovo prvi turnir, a namera je da postane tradiocionalni i da se iduće godine očekuje znatno veći broj učesnika.\nUnapređenje bezbednosti u saobraćaju: Podela auto-sedišta za decu


Dačić i Vučić ukidaju Kancelariju za Kosovo i Metohiju? – Nadlanu.com\nDačić i Vučić ukidaju Kancelariju za Kosovo i Metohiju?\nObjavljeno 24. apr 2013. / 21:05:51\nPostoji mogućnost, koja još nije izvesna, da će Kancelarija biti pripojena nekom drugom državnom organu, kao što je novoformirani tim za primenu Sporazuma s Prištinom, saznaje “Danas” u Vladi Srbije.\nIzvori “Danasa” u Vladi navode i da će Vučić i predsednik Srbije Tomislav Nikolić danas razgovarati s Krstimirom Pantićem, zamenikom direktora Kancelarije za KiM i funkcionerom SNS, koji se kao državni službenik protivi Sporazumu o normalizaciji odnosa, što je u direktnoj suprotnosti sa zvaničnim odlukama Vlade Srbije.\nPrema rečima naših sagovornika, Nikolić i Vučić će „ozbiljno opomenuti“ Pantića, posle čega će on sam odlučivati o svojoj daljoj političkoj ulozi i ostanku u SNS. Danasovi izvori kažu da za sada nema govora o tome da će Pantić biti isključen iz SNS, ali dodaju da sve zavisi od njegovog budućeg ponašanja.\nDirektor Kancelarije Aleksandar Vulin podneo je Vladi Srbije pisanu odluku o ostavci. Uprkos tome, koalicija između njegovog Pokreta socijalista i SNS najverovatnije neće biti raskinuta, jer su naprednjaci „zadovoljni dosadašnjom saradnjom“, navode izvori Danasa. To je potvrdio i sam Vulin kada je, gostujući na RTS, rekao da „Pokret socijalista nema sukob sa SNS“.


Beograd dobio pobednike takmičenja "Brzinom do zvezda" - Hello! magazin\nPred brojnom publikom u Štark areni u kojoj se u isto vreme odigrao i prvi Serbia Marathon, više od pet stotina dece sa 17 opštinskih takmičenja trčalo je na stazi dugoj 35 metara. Pored finala, Telenor je za posetioce pripremio poseban deo arene posvećen projektu „Brzinom do zvezda“ i revijalni program: trku mama sa bebama, trku za starije, za novinare, revijalne skokove u dalj, bacanje čunjeva, i mnoge druge.\n„Danas smo dobili beogradske pobednike, ali tu nije kraj. U drugoj fazi projekta očekuju nas trke po ostalim delovima Srbije i veliko finale u junu 2020. godine. Zajednički cilj Atletskog saveza i Telenora je da što više dece podstaknemo da se bave atletikom i sportskim načinom života, ali i da ih usmerimo na prave vrednosti“, izjavila je Marija Vujanić, direktorka komunikacija i održivog razvoja Telenora Srbije.


Dakar reli 2018. – U La Pazu, na 3.640 metara nad morem\n11 Jan 2018 - 23:49 Sport Link\nVečeras će skoro svi biti u BOLIVIJI, u jednom od najviših gradova na svetu. LA PAZ ima preko 800.000 stanovnika a nalazi se pokraj visokih ANDA, na površini iznad mora od 3640 do 4.100 metara. BOLIVIJA je siromašna zemlja, čak 75 posto stanovnika je nepismeno i to je zemlja gde je zbog velike visine vazduh razredjen, teže se diše a svi motori zbog toga rade smanjenom snagom. U blizini LA PAZA je i najviše jezero sveta, na granici PERUA i BOLIVIJE, velika turistička atrakcija, TUTIKAKA (na 3.640 metara nadmorske visine), 50 posto veće od našeg Palića ili 20 posto od našeg Zlatarskog jezera, ali sa dubinom i do 260 metara. Ako pokraj TUTIKAKE pokušate da upaljačem zapalite cigaretu neće vam ići lako. Hoteli u LA PAZU imaju smeštaj i za 20 evra, svuda se služi čaj od KOKE i svi žvaću list KOKE, baš zbog nedostatka kiseonika. BOLIVIJA je ime dobila po južnoameričkom revolucionaru i prvom predsedniku, SIMONU BOLIVIARU.\nPrvi su današnji šesti specijal priveli kraju motociklisti. Pobedio je 31-godišnji Francuz ANTUAN MEO, član fabričke ekipe RED BUL KTM FACTORY TEAM, gde su i PRAJS, WALKNER, LAJA SANC i LUCIANO BENAVIDES, mladji 22-godišnji brat Argentinca KEVINA BENAVIDESA, koji ima 29 godina i vozi za rivalski tim, sa „hondom CRF 450 rally“. LUCIANO BENAVIDES, eto ima samo 22 godine i DEBITANT je na DAKARU a danas je bio na 26. mestu u generalnom – ODLIČNO. Njegov brat KEVIN, startni broj 47, danas je zaseo na pvo mesto u generalnom plasmanu, u klasi gde sve pršti od potpuno fantastičnih motociklista, najbržih na svetu kada je o maratonu reč. Za današnji specijal od 313 km, a u etapi od čak 760 km, trebalo mu je samo 1.54.10 sata….. to je prosek od 165 kilometara na sat van puta… pa jel moguće!\nU klasi motociklista odmah iz KEVINA su VAN BEVEREN WALKNER, pa zatim SULTRE, BAREDA BORT i TOBI PRAJS. Svi su sada na terenu sa tvrdjom podlogom a to znači da će brzine biti i veće.\nPrvu polovinu 40.DAKAR RELIJA završio je i naš GABOR SAGMAJSTER….dosta se ubrzao pa je danas na 6. specijalu bio na 81. mestu, sa zaostatkom za liderom 48.39 minuta…u generalnom je na 99. mestu.\nNajnovija informacija: Na kraju prvog dela u klasi motociklista, DEBITANT iz Argentine,22-godišnji LUCIANO BENEVIDIS, zaizima 16. mesto u generalnom plasmanu !!!!!…..LAJA SANC je na 17. poziciji, EMANUEL DJENEŠ 30. …ROSA ROMERO FONT 70……….. JANOŠ DEŠI 80………debitantkinja GABRIJELA NOVOTNA 86. ……..SIMON MARČIĆ 90. naš SAGMAJSTER na 99 mestu u generalnom plasmanu.\nU klasi automobila polako pristiže društvo a na prvoj poziciji je VETERAN i najstariji medju zvezdama DAKARA, neobično ugledni i iskusni 55-godišnji Španac KARLOS SAJNC, naravno sa „pežoom“. Iza njega je klupski rival STEFAN PETERHANSEL (+ 4.06 min.) a na trećoj poziciji AL ATIJA, sa „tojotom“. To znači da je generalni plasman u vrhu nepromenjen, vodi PETERHANSEL, ispred SAJNCA.\nSvi su ubrzali zbog tvrdjeg terena pa tako i naš GABOR SAGMAJSTER, koji je pri kraju specijala bio negde oko 88. mesta.


Bolji od Šamota: ŠAMOT - METALOPLASTIKA 29:34 - RK Metaloplastika Šabac\nMETALOPLASTIKA: Vorkapić 4, Milovanović 4, Dakić 3, Trkulja 3, Srdanović 3, Došen 2, Marinović 1, Brajović 8, Puljizović 3, Đukić 2, Jezdimirović, Todorović, Mitrović 1, Pisarić, Milić, Vladisavljević (2 odbrane), Kljajić (8 odbrana), Bomaštar (1 odbrana).\nSamo dva dana posle provere u Kaću, trener Jordović je, iako i dalje visokom ritmu treninga, zakazao novu proveru. Ovaj put ugostio nas je još jedan superligaš Šamot iz Aranđelovca, čija publika zaista voli rukomet, što su solidno popunjene trbine prvog septembarskog dana i dokazale.\nOd početka su naši momci, “rešili” da pobede ovu utakmicu, što se odslikavalo stalnom prednošću od 2-3 gola razlike. Kombinovao je u oba smera Vladan Jordović, u jednom momentu uigravao i odbranu 5-1, a plavi su napadački bili dosta raspoloženiji nego u Kaću. Ovaj put “iskočio” je Voja Brajović sa 8 golova, dok su ga pratili Vukašin Vorkapić i Nemanja Milovanović sa 4. Na kraju, uz dobro podeljenu minutažu, još jedna pobeda.\nSledeću proveru Metaloplastika ima u sredu u Živinicama, gde će nas ugostiti premijerligaš iz BiH, Konjuh, koje od ove sezone sa klupe predvodi Žikica Milosavljević.\n← Pobeda i u Kaću: JUGOVIĆ – METALOPLASTIKA 26:31\n“Plavi” u seriji: KONJUH (Živinice, BiH) – METALOPLASTIKA 22:26 →


Kultura - Predstavljanje romana Turčin šahista u SKC-u - Vesti iz Kragujevca i Šumadije - Pressek.rs\nPredstavljanje romana Turčin šahista u SKC-u\nKultura Sreda, 10. novembar 2021.\nU Kontakt galeriji SKC-a Kragujevac, u sredu, 10. novembra, u 20 sati, biće predstavljen roman „Turčin šahista”, autora Aleksandra Šurbatovića.\nRadnja romana „Turčin šahista”, baziranog na istinitim događajima, počinje scenom u kojoj krem habzburške aristokratije prisustvuje događaju posle koga svet više nikada neće biti isti. U dvorcu Šenbrun, 1769. godine, Volfgang fon Kempelen, najveći pronalazač i inžinjer u carstvu, predstavlja im automat koji može da igra šah na ravnoj nozi sa najvećim šahistima tog doba.\n„Turčin šahista” tematizuje nekoliko egzistencijalnih pitanja. Pre svih - šta suštinski konstituiše živo, misleće biće poput čoveka? Koje su granice veštačke inteligencije? Da li je organska materija od koje smo satkani primarnija od naših misli i osećanja?\n„Turčin šahista”, novi roman Aleksandra Šurbatovića, kao svako pravo književno delo obiluje fikcijom koja od istorijskih činjenica stvara priču ispunjavajući zadatak književnosti još od njenog nastanka – da ispriča univerzalnu priču koja će nas zabaviti, ali i podučiti.


Delegacija regije Abruzza u Komori | Privredna komora Crne Gore\nIskazano interesovanje za jačanje ekonomskih veza italijanskih i crnogorskih preduzeća u energetici, turizmu i lučkim djelatnostima.\nU okviru dvodnevne posjete Crnoj Gori delegacija italijanske regije Abruzza, na čelu sa viceguvernerom Regije dr Alfredo Castiglione, razgovarala je 26.marta 2013. godine, sa predstavnicima Privredne komore Crne Gore, koje je predvodio potpredsjednik Ivan Saveljić. U radu sastanka učestvovali su i predstavnici crnogorskih pomorskih i špediterskih kompanija i Lučke uprave.\n„Regija Abruzzo je veoma prisutna na međunarodnom tržištu, pa i na Balkanu, a sa Crnom Gorom je prošle godine potpisan protokol o saradnji, pa je sada Crna Gora u centru naše pažnje”, rekao je Alfredo Castiglione viceguverner Regije. Castiglione smatra izuzetno važnim da se preko lučke saradnje intenziviraju privredne veze, odnosno da se mala i srednja preduzeća dvije zemlje povežu, te da će privredne komore Crne Gore i Abruzza dati poseban doprinos unapređenju ekonomske saradnje. On je rekao da mala i srednja preduzeća najviše mogu sarađivati u oblastima inovativnih i modernih tehnologija, turizma, saobraćaja, farmaceutske industrije i građevinarstva. Uz očekivanje da će uskoro predstavnici crnogorske Komore posjetiti regiju Abruzza i potpisati sporazum o saradnji privrednih komora Crne Gore i Unije komora Peskara, viceguverner Alfredo Castiglione je najavio da će krajem juna ove godine u Crnoj Gori biti organizovan Dan regije Abruzzo.\nEnergetski kabal između Italije i Crne Gore otvoriće nove mogućnosti za jačanje privrednih veza, saglasni su Ivan Saveljić, potpredsjednik Privredne komore Crne Gore i dr Alfredo Castiglione. Saveljić je naglasio da je Privredna komora izuzetno zainteresovana za bliske ekonomske odnose sa ovom italijanskom regijom i podsjetio na dosadašnju uspješnu saradnju sa oblasti Pulja. Po njegovom mišljenju u energetici je moguće raditi zajedničke kapacitete, koji bi pokrenuli ekonomski zamajac, a u ovome važnu ulogu svakako ima kompanija A2A, odnosno gradnja energetskog kabla. Upravo bi energetika mogla uticati na povećanje nivoa međusobne robne razmjene, što bi bilo veoma važno, s obzirom na činjenicu da je sadašnja pokrivenost uvoza izvozom 11%. Potpredsjednik je govorio i o izuzetno značajnoj ulozi Privredne komore u oblasti ekonomske diplomatije, kao i u stvaranju povoljnijeg privrednog ambijenta.\nMladen Perazić, rukovodilac Sektora za obrazovanje predstavio je djelatnost i organizaciju Privredne komore, a Mladen Lučić, direktor Lučke uprave Crne Gore ocijenio je da je Komora pravi reprezent privrede i govorio o značaju luka u ekonomskom razvoju.